বাংলা চলচ্চিত্রের প্রচারণা-পরিবেশনা ও প্রেক্ষাগৃহ সংকট - বাংলা মুভি ডেটাবেজ\nলিখেছেন: Mahbubul Hoq Wakim | জুন ২৫, ২০১৭ | ব্লগ | 0\nবাংলাদেশের প্রযোজনা প্রতিষ্ঠানসমূহ প্রতি বছর কোটি কোটি টাকা খরচ করে চলচ্চিত্র নির্মাণ করছে। কিন্তু সেই পরিমাণ আয় করতে পারছে না বলে দাবী করে দুই-একটা প্রতিষ্ঠান ব্যতীত সকলেই। কেন এমনটা হয়? এই প্রশ্নের উত্তর সকলের জানা। গল্পের মান, সব ছবিতে প্রায় একই অভিনয়শিল্পী, নির্দেশনায় ভুল-ত্রুটি, নিম্নমানের ভিএফএক্সসহ আরো অনেক কারণ রয়েছে। তারপরও প্রতি বছর কিছু ভালো চলচ্চিত্র নির্মিত হয়। সমালোচকরা সেই ছবিগুলোর প্রশংসা করেন এবং বিভিন্ন আন্তর্জাতিক উৎসবে প্রদর্শিত ও পুরস্কৃত হয়। সেই ছবিগুলোও বাজেটের দৌড় অতিক্রম করতে পারে না। আর এই সফল না হওয়ার পিছনে অন্যতম কারণ চলচ্চিত্রের প্রচারণা ও বিতরণের সংকট।\nপ্রথাগতভাবে বিভিন্ন দেশের চলচ্চিত্রের প্রচারণা হিসেবে যেসব প্রক্রিয়া দেখতে পাই তাদের মধ্যে উল্লেখযোগ্য— প্রেক্ষাগৃহে ও অধুনা ইউটিউবে ছবির ট্রেলার; টেলিভিশন, রেডিও, সংবাদপত্র ও বিলবোর্ডে বিজ্ঞাপন; বিভিন্ন গণমাধ্যমে পরিচালক ও অভিনয়শিল্পীদের প্রচারণামূলক সাক্ষাৎকার। এই বিষয়সমূহের ফলে দর্শকের মাঝে আগ্রহের সঞ্চার হয় এবং তারা ছবি দেখার জন্য টাকা খরচ করে টিকিট কেনেন। নিউইয়র্ক পাবলিক লাইব্রেরির কিউরেটর বারবারা কোহেন-স্ট্র্যাটিনার বলেন, ‘দর্শককে চলচ্চিত্র দেখতে আগ্রহী করতে যে বিষয়সমূহে ব্যবহার দেখা যায় তা চলচ্চিত্রের বিকাশের শুরুর সময়েও ব্যবহৃত হতো এবং তা উন্নততর হয়ে এখনো ব্যবহৃত হচ্ছে।’ অর্থাৎ এই প্রচারণার কাজগুলো চলচ্চিত্র শিল্প শুরুর সময় থেকেই বিদ্যমান।\nআমাদের দেশের চলচ্চিত্রের ক্ষেত্রে প্রচারণার এই সকল কৌশল দেখা গেলেও তার পরিমাণ খুবই সীমিত। দুই একটি প্রযোজনা প্রতিষ্ঠানকেই এই ধরনের প্রচারণা করতে দেখা যায়। দেশে প্রযোজনা ও পরিবেশনা প্রতিষ্ঠানের হিসাব কষতে গেলে বর্তমানে যে কয়টি প্রতিষ্ঠানের নাম আগে আসে তার মধ্যে রয়েছে— ইমপ্রেস টেলিফিল্ম, জাজ মাল্টিমিডিয়া, মনসুন ফিল্মস, টাইগার মিডিয়া লিমিটেড ও অমি বনি কথাচিত্র। এছাড়া আরো নামে-বেনামে বহু প্রতিষ্ঠান রয়েছে যেগুলো দুই-একটা চলচ্চিত্র প্রযোজনা করে ঠিকমত প্রচারণা ও পরিবেশনা করতে না পেরে এবং মূলধন তুলতে না পেরে হারিয়ে যাচ্ছে। অথচ একসময় এই ইন্ড্রাস্টিতে দাপটের সাথে চলচ্চিত্র প্রযোজনা ও পরিবেশনা করেছে আলমগীর পিকচার্স, এস এস প্রডাকশন্স, পারভেজ ফিল্মস, চাষী চলচ্চিত্র, কাজী হায়াৎ ফিল্মস, সন্ধানী কথাচিত্র-সহ আরো কিছু প্রতিষ্ঠান। এখন আসি বর্তমানে বাংলাদেশের উল্লেখযোগ্য দুটি প্রযোজনা প্রতিষ্ঠানের প্রচারণার পরিবেশনা প্রসঙ্গে, তাহলে বোঝা যাবে এই লেখায় প্রচারণা ও পরিবেশনাকে কেন গুরুত্ব দিচ্ছি।\nজাজ মাল্টিমিডিয়া ডিজিটাল চলচ্চিত্র নির্মাণ ও বিতরণের স্লোগান নিয়ে ২০১২ সালে ভালোবাসার রঙ দিয়ে যাত্রা শুরু করে। ছবির প্রচারণার জন্য বেছে নেয় সোশ্যাল মিডিয়াকে। ইউটিউব, ফেসবুক, টুইটারে তাদের সরব উপস্থিতি রয়েছে, এমনকি একটি অ্যান্ড্রয়েড অ্যাপও তৈরি করেছে। জাজের সোশ্যাল মিডিয়ার আপডেট নিয়ে প্রতিনিয়ত তোলপাড় হয় সোশ্যাল মিডিয়া কমিউনিটিতে। ইতোমধ্যে প্রতিষ্ঠানটি নির্মাণ করেছে ৩০টি চলচ্চিত্র। এর মধ্যে দুই-একটা ব্যতীত বাকি সবগুলোই বিভিন্ন চলচ্চিত্রের অফিসিয়াল-আনঅফিসিয়াল পুনঃনির্মাণ। তারপরও ছবিগুলো ব্যবসাসফল হয়েছে প্রচারণা-সুষ্ঠু বিতরণের কারণে। এ তালিকায় রয়েছে ভালোবাসা আজকাল (২০১৩), পোড়ামন (২০১৩), অগ্নি (২০১৪), রোমিও বনাম জুলিয়েট (২০১৫), অগ্নি ২ (২০১৫), বাদশা দ্য ডন’ (২০১৬), শিকারি (২০১৬) ও রক্ত (২০১৬)।\nতবে যৌথ প্রযোজনার নামে জাজ বাংলাদেশ থেকে নামমাত্র কলাকুশলী নিয়ে চলচ্চিত্র নির্মাণ করছে এমন অভিযোগ উঠছে প্রায়ই। পরিচালনার পাশাপাশি ছবির কেন্দ্রীয় নারী ও পুরুষ দুই চরিত্রেই ভারতীয় শিল্পীদের নিয়ে কাজ করছে। আবার বাংলাদেশি কেন্দ্রীয় অভিনয়শিল্পী দুই-একজন থাকলে বাকি বেশির ভাগ কলাকুশলী ভারতীয় এমনটা প্রায়ই দেখা যাচ্ছে। শিকারি–তে দেখা যায় কেন্দ্রীয় চরিত্রে শাকিব খান এবং একটি পার্শ্ব চরিত্রে অমিত হাসান ছাড়া বাকি সকল প্রধান অভিনয়শিল্পী, এমনকি কলাকুশলীরাও ভারতীয়। বাদশা দ্য ডন-এ দেখা যায় নুসরাত ফারিয়া ছাড়া বাকি অভিনয়শিল্পী, পরিচালক ও কলাকুশলীরা ভারতীয়। এতে প্রচারণায় তারা কিছু সুবিধাও পাচ্ছে। দর্শক যারা একই শিল্পীর মুখ দেখে হাঁপিয়ে যাচ্ছে তারা একসাথে দুই বাংলার শিল্পীদের কাজ দেখতে পারছে।\nঅন্যদিকে, আরেক প্রযোজনা প্রতিষ্ঠান ইমপ্রেস টেলিফিল্ম ১৯৯০ এর দশকের শেষ হতে চলচ্চিত্র প্রযোজনা করে আসছে। এ প্রতিষ্ঠানের নির্মিত চলচ্চিত্রের সংখ্যা প্রায় ৯০ ও ৩৬টি চলচ্চিত্রের স্বত্ব কিনেছে। ইমপ্রেসের চলচ্চিত্রের বৈশিষ্ট হল প্রথাগত অ্যাকশন বা সামাজিক অ্যাকশন গল্পের বাইরে গিয়ে নাট্যধর্মী চলচ্চিত্র নির্মাণে বিনিয়োগ করে থাকে এবং তা সমালোচকদের প্রশংসা লাভ করে ও বিভিন্ন প্রতিযোগিতায় পুরস্কৃত হয়। এ প্রতিষ্ঠানের প্রযোজিত ও পরিবেশিত এরকম পুরস্কারপ্রাপ্ত চলচ্চিত্রের মধ্যে রয়েছে কিত্তনখোলা (২০০০), জয়যাত্রা (২০০৪), দারুচিনি দ্বীপ (২০০৭), গহীনে শব্দ (২০১০), গেরিলা (২০১১), উত্তরের সুর (২০১২), মৃত্তিকা মায়া (২০১৩)। সবগুলো চলচ্চিত্র শ্রেষ্ঠ চলচ্চিত্রসহ বিভিন্ন বিভাগে জাতীয় চলচ্চিত্র পুরস্কার লাভ করলেও এর মধ্যে গেরিলা, ব্যাচেলর ও জালালের গল্প ছাড়া বাকি চলচ্চিত্রগুলো প্রেক্ষাগৃহে সপ্তাহখানেকের বেশি দেখা যায়নি।\nমূলত টেলিভিশন চলচ্চিত্র (টেলিফিল্ম) নির্মাণের লক্ষ্যে এই প্রতিষ্ঠান প্রতিষ্ঠা করলেও পরে চলচ্চিত্র নির্মাণে আগ্রহী হয়। কিন্তু টেলিফিল্মের বাজেটে চলচ্চিত্র নির্মাণের কারণে প্রচারণায় তেমন গুরুত্ব দেয় না। এবং প্রদর্শনের জন্য প্রেক্ষাগৃহের চেয়ে বেশি বেছে নেয় নিজস্ব টেলিভিশন চ্যানেল চ্যানেল আই-কে। ফলে যেসব দর্শক প্রেক্ষাগৃহে ভালো চলচ্চিত্র দেখার জন্য মুখিয়ে থাকেন তারা টেলিভিশন সেটে দেখে নেয় সেসব চলচ্চিত্র। আবার কখনো কখনো অতিরিক্ত বিজ্ঞাপনে অতিষ্ঠ হয়ে দেখেই না। ফলে সেই চলচ্চিত্রগুলো অদেখাই থেকে যায়। তথ্য মন্ত্রণালয় থেকে চলচ্চিত্র প্রেক্ষাগৃহের বাইরে প্রদর্শনে নিষেধাজ্ঞা রয়েছে, তবে কেন এই চলচ্চিত্রগুলো প্রেক্ষাগৃহে মুক্তি না দিয়ে টেলিভিশনে প্রিমিয়ার হয়! এই ঈদুল ফিতরের দিনেও (২০১৭ সালে) দেখা যাবে আবু সাইয়ীদ পরিচালিত ড্রেসিং টেবিল। ঈদের দিন ব্যস্ততার ফাঁকে ও বিজ্ঞাপনের ফাঁকে ধৈর্য্য ধরে কতজন দর্শক ছবিটি দেখবে এটা নিয়ে তারা কি কখনো ভেবেছেন? হয়তো না। ঈদে ব্যস্ত মানুষজন কিছু সময় পায় তা তারা আত্মীয়-স্বজন বন্ধুবান্ধবদের দিতে চায়, হৈ-হুল্লোড় করে, একসাথে সিনেমায় যায়। ঘরে বসে সিনেমা দেখা মানুষের সংখ্যা খুবই কম। টেলিভিশনে প্রিমিয়ার হোক তাতে সমস্যা নেই, কিন্তু তার আগে প্রেক্ষাগৃহে প্রদর্শন করা হোক এটাই দর্শকদের দাবী।\nএরই মধ্যে আবার সম্প্রতি (দেশের) প্রথাগত বাণিজ্যিক ধারা থেকে ভিন্ন চলচ্চিত্র আয়নাবাজি প্রচারণা ও বিতরণের জোরে টিকে যায় এবং তুলনামূলক ভালো ব্যবসা করে ২০১৬ সালে সর্বোচ্চ আয়কারী চলচ্চিত্রের তালিকায় তিনে অবস্থান করে। এই সাফল্যের পেছনে রয়েছে পরিচালক অমিতাভ রেজা চৌধুরীর নির্দেশনা, ভালো গল্প ও অভিনয়, চিত্রগ্রহণ। এই বিষয়গুলোই চলচ্চিত্রটিকে ব্যবসাসফল করতে যথেষ্ট ছিল। তবু অমিতাভ ও তার ছবির প্রযোজনা প্রতিষ্ঠান কন্টেন্ট ম্যাটার্স ও হাফ স্টপ ডাউন নির্মাণ বাজেটের প্রায় সমপরিমাণ অর্থ প্রচারণায় খরচ করেছে। ফলে প্রথম সপ্তাহে ঢাকায় ৫টি-সহ সারাদেশে মোট ২০টি প্রেক্ষাগৃহে মুক্তি পেলে প্রচারণা ও দর্শকদের আগ্রহে পরের সপ্তাহগুলোতে এই সংখ্যা বৃদ্ধি পায়। এমনটি আগে ঘটেছিল ২০০৯ সালে মনপুরা চলচ্চিত্রের ক্ষেত্রে। উক্ত ছবিটিও মাত্র চারটি প্রেক্ষাগৃহে মুক্তি পাওয়ার পর দর্শকদের আগ্রহে সারাদেশে ৫০টি প্রেক্ষাগৃহে টানা সাত সপ্তাহ প্রদর্শিত হয়। যদিও মনপুরা-র ক্ষেত্রে ছবির প্রচারণার চেয়ে গল্পই মুখ্য ছিল, আয়নাবাজি-তে দুটির সংমিশ্রণ ছিল। তাছাড়া আয়নাবাজি-র প্রচারণা লক্ষ্য করা যায় তাদের টেলিভিশন সিরিজেও। ২০১৭ আইসিসি চ্যাম্পিয়নস ট্রফির মাঠেও তাদের প্রচারণামূলক বিজ্ঞাপন দেখা যায়।\nএকই বছর মুক্তি পায় তৌকীর আহমেদ পরিচালিত চলচ্চিত্র অজ্ঞাতনামা। বিভিন্ন আন্তর্জাতিক চলচ্চিত্র উৎসবে পুরস্কৃত ছবিটি নিজের দেশে হাতেগোনা কয়েকটি প্রেক্ষাগৃহে মুক্তি পায় এবং সপ্তাহ দুয়েক চলার পরই প্রেক্ষাগৃহ থেকে নেমে যায়। পরে ইউটিউবে ছবিটি আনঅফিশিয়ালি প্রকাশ হলে দর্শক হুমড়ি খেয়ে পড়ে। বাহবা দেয় তৌকীরের পরিচালনা, চিত্রনাট্য ও ফজলুর রহমান বাবুর অভিনয়ের এবং প্রেক্ষাগৃহে গিয়ে দেখতে না পারায় আফসোস করে। এখানেও ব্যর্থতার দায়ভার বর্তায় ইমপ্রেস টেলিফিল্মের উপর। ছবিটির প্রযোজনা ও পরিবেশনা প্রতিষ্ঠান হিসেবে প্রতিষ্ঠানটি সর্বোচ্চটুকু দেয়নি বা তারা দর্শকদের কথা না ভেবে শুধু মূলধন তুলেও কাজ সমাধা করে ফেলে। আবার বলছি তাদের নির্মাণ বাজেট কম এবং এ কারণে সারাদেশে চলচ্চিত্র প্রদর্শনের খরচ না করে কয়েকটি হলেই ছবি মুক্তি দিয়ে মূলধন তুলে প্রেক্ষাগৃহ থেকে ছবি নামিয়ে দেয়। আর বিভিন্ন উৎসবের পুরস্কার তো আছেই। তাতেই হয়ে যায়। এ থেকে দেখা যায় শুধু ভালো গল্প হলেই হবে না, তা দর্শকদের কাছে পৌঁছাতেও হবে।\nভালো গল্পের ছবি নির্মিত হলেও ছবি বিতরণের জন্য পিছিয়ে যায়। প্রযোজনা প্রতিষ্ঠান ও হল মালিকদের মাঝে রয়েছে বুকিং এজেন্ট নামে মধ্যস্থতাকারী। মূলত তারাই নির্ধারণ করে কোন ছবি চলবে, কোন ছবি চলবে না। আর তাদের পছন্দ থাকে অ্যাকশন-রোমান্টিক ধরনের গল্পে। ফলে ভিন্নধারার ভালো গল্পের চলচ্চিত্রগুলো তেমন একটা হল পায় না এবং মুনাফা অর্জন করতে পারে না।\nঢাকার বাইরের হল মালিকরা পুরোপুরি বুকিং এজেন্টদের উপর নির্ভরশীল, ঠিক তেমনি ছবির প্রযোজকরাও। এই সুযোগে তারা তাদের খুশিমত চার্জ নেয় প্রযোজকদের কাছ থেকে। প্রযোজক ও হল মালিকদের মধ্যে টেবিল কালেকশনের একটা অংশ (৫-১০%) হাতিয়ে নেয় এই এজেন্টরা। পাশাপাশি ছবি পাইয়ে দেওয়ার জন্য হল মালিকদের থেকেও নেট আয়ের একটা অংশ নিয়ে থাকে। এতে করে হল মালিকরাও প্রযোজকদের প্রকৃত আয়ের চেয়ে কম দেখান ও পাওনা পরিশোধ নিয়ে হেলাফেলা করেন। হয়ত এসব ঝামেলায় না জড়ানোর জন্য ইমপ্রেস তাদের ছবি টেলিভিশনে প্রিমিয়ার করে থাকে।\nবিতরণের এহেন সমস্যার পর চলচ্চিত্র প্রযোজকদের মুনাফা না ওঠার আরেকটি কারণ হল প্রেক্ষাগৃহ সংকট ও এতে পর্যাপ্ত সুযোগ সুবিধার অভাব। ২০০০ সালে দেশে প্রেক্ষাগৃহের সংখ্যা ছিল প্রায় ১০০০ এবং ২০১০ এর শেষে এসে তা দাড়ায় ৭০০। বর্তমানে সক্রিয় রয়েছে ৩০০টির মতো, বা আরো নির্দিষ্ট করে বললে ৩১৭টি (সূত্র : বাংলা ট্রিবিউন)। এই কমার প্রথম কারণটা সকলে জানা, অশ্লীলতা। যার কারণে দর্শক হলে যাওয়া বন্ধ করে দেয় এবং হলগুলোও বন্ধ হতে থাকে। আর দ্বিতীয় কমার কারণ বিতরণ ব্যবস্থায় উপরিউল্লেখিত বিষয়সমূহ। যার ফলে ছবি না পেয়ে দিনের পর দিন লোকসান দেয় হল মালিকরা আর বন্ধ হয়ে যায় হলগুলো।\nযাই হোক, ৩০০ হলের মধ্যে সারা বছর চলে ২০০-২৫০টি এবং ঈদে চলে সবগুলো। এর মধ্যে সিনেপ্লেক্স আর ঢাকার কিছু হলসহ ৭০-৮০টি হল ছাড়া বাকিগুলোর অবস্থা বেহাল। প্রজেকশন, সাউন্ড সিস্টেম, পরিবেশ নিয়ে অভিযোগ দর্শকদের। এখানেও প্রসঙ্গত আসে জাজ মাল্টিমিডিয়ার নাম। প্রতিষ্ঠানটি চলচ্চিত্র ইন্ড্রাস্টিতে আসার পর প্রায় ১০০ এর উপর হলে প্রজেকটর ও সাউন্ড সিস্টেম বসিয়েছে। ফলে সেসব হলের দর্শকরা তুলনামূলক আগের চেয়ে ভালোভাবে ছবি দেখছে, তাদের নিজস্ব সার্ভারে ছবি প্রদর্শনের জন্য কমেছে পাইরেসি। কিন্তু আবার প্রজেকটর ও সাউন্ড সিস্টেম ব্যবহারের জন্য এই হলগুলো জিম্মি হয়ে গেছে জাজের কাছে এবং বড় উপলক্ষগুলোতে, যেমন; ঈদ, পহেলা বৈশাখ, ভালোবাসা দিবসে তাদের বাইরে অন্য ছবি চলতে দেয় না।\nএকজন ভালো নির্মাতা ভালো ছবি নির্মাণ করলেই তার দায়িত্ব শেষ হয় না। তা দর্শককে জানাতে হবে, তাদের কাছে পৌঁছে দিতে হবে। অর্থাৎ তাকে একজন মার্কেটারও হতে হবে। আর দর্শকের কাছে চলচ্চিত্র পৌঁছে দিতে এর বিতরণ ব্যবস্থাও উন্নত করতে হবে। বিতরণ আরো স্বচ্ছ করতে বুকিং এজেন্ট প্রথা বাতিল, ই-টিকিটিং প্রথা চালু ও নির্দিষ্ট সার্ভার থেকে ছবি প্রদর্শন আবশ্যক। পাশাপাশি দরকার হলের সংস্কার। ডিজিটাল প্রজেকশন ও সাউন্ড সিস্টেমসহ মাল্টিপ্লেক্স নির্মাণে কর মওকুফ (কমপক্ষে পাঁচ বছরের জন্য); বিদ্যমান হলের প্রজেকশন, সাউন্ড সিস্টেম সংযোগ ও এগুলো সংস্থাপনে কর ছাড় এবং সিট, এসিসহ অন্যান্য সুযোগ-সুবিধা বৃদ্ধি করা জরুরি হয়ে গেছে। বাংলা চলচ্চিত্রের সুদিন ফিরে পেতে এই কাজগুলো অতিদ্রুত করতে হবে।\nমাহবুবুল হক ওয়াকিম : লেখক ও গবেষক\nPreviousকলকাতার ইন্ডাস্ট্রি বাঁচাতে সাফটা ও যৌথ প্রযোজনা\nNextঈদের সিনেমা খুঁজতে গিয়ে কলকাতা ঘুরে এলাম


Know this unknown story of Jorasanko Thakurbari\nPosted on: February 16, 2022 8:24 pm\nUpdated: February 16, 2022 8:24 pm\nসভার নাম নাকি হামচূপামূহাফ! সভায় কথা চলে সাংকেতিক বাক্যে, সামনে থাকে মড়ার খুলি। আর সেই সভার সঙ্গেই যুক্ত খোদ রবীন্দ্রনাথ ঠাকুর! কী উদ্দেশ্য নিয়ে শুরু হয়েছিল এই সভা? আসুন, শুনে নেওয়া যাক এই গুপ্ত সমিতির কথা।\nসুকুমার রায়ের ‘হ য ব র ল’ মনে আছে? যে বইয়ের শুরুতেই একটা বেড়াল স্পষ্ট করে বুঝিয়ে দিয়েছিল, চন্দ্রবিন্দুর চ, বেড়ালের তালব্য শ, আর রুমালের মা- হল চশমা। সেইরকমই স মানে হ, ন মানে ম, বর্গীয় জ মানে চ, অ-কার মানে আসলে আ-কার, এমনই সব নিয়ম মেনে সঞ্জীবনী সভা দাঁড়াল হামচূপামূহাফ-এ। সৌজন্যে? খোদ ঠাকুরবাড়ি।\nভাবছেন, এ আবার কী সব আবোলতাবোল কথা? দাঁড়ান, তবে খুলেই বলা যাক।\nভারতে ব্রিটিশ শাসনের একশো বছর পেরিয়ে গিয়েছে তখন। ১৮৫৭ সালেই সিপাহিদের ডাকে দেশ জুড়ে ছড়িয়ে পড়েছিল বিদ্রোহের আগুন। ক্রমশ পরাধীনতার জ্বালা চেপে বসছিল শিক্ষিত মধ্যবিত্ত শ্রেণির বুকেও। বাইরের পৃথিবীতে যেসব স্বাধীনতা আন্দোলন দানা বাঁধছিল, তার আঁচ এসে লাগছিল এদের গায়ে। অস্ট্রিয়ার শাসন থেকে ইতালিকে মুক্ত করার উদ্দেশ্যে কার্বোনারি সম্প্রদায়ের গুপ্ত সমিতি গড়ে তোলার ঘটনা তাঁদেরও অনুপ্রাণিত করেছিল। ফলে দেশপ্রেমকে ভিত্তি করে এই সময়েই ভারতে গড়ে উঠছিল ছোট ছোট সভা। তেমনই এক গুপ্ত সভা গড়ে তুলেছিলেন ঠাকুরবাড়ির ছেলে, রবীন্দ্রনাথের নতুন দাদা জ্যোতিরিন্দ্রনাথ ঠাকুর। কিশোর রবীন্দ্রনাথকেও এই দলে টেনে নিয়েছিলেন তিনি।\nরবীন্দ্রনাথই জানিয়েছেন, এই সভার সমস্ত কাজই ছিল রহস্যে ঢাকা। কলকাতা শহরের এক গলির মধ্যে এক পোড়ো বাড়িতে সেই সভা বসত। একমাত্র ভাঙা টেবিলটিতে থাকত আদি-ব্রাহ্মসমাজের লাইব্রেরি থেকে আনা লাল রেশমে জড়ানো বেদমন্ত্রের একখানা পুথি। টেবিলের দুপাশে থাকত দুটি মড়ার খুলি, তার চোখের জায়গায় আবার মোমবাতি বসানো। তাঁদের মতে, মড়ার মাথাটি আসলে মৃত ভারতের প্রতীক। আর মোমবাতি জ্বালানোর অর্থ মৃত ভারতে প্রাণসঞ্চার করে তার জ্ঞানচক্ষু ফুটিয়ে তুলতে হবে। সভা শুরু হত বেদমন্ত্র গানের মধ্যে দিয়ে। নতুন কেউ সভায় দীক্ষা নিলে সেদিন অধ্যক্ষ রাজনারায়ণ বসু লাল পট্টবস্ত্র পরে আসতেন বলেও জানিয়েছেন রবীন্দ্রনাথ। ঋকমন্ত্রে দীক্ষাদান হত নতুন সদস্যদের। গভীর রাত্রে অগ্নিকুণ্ডের সামনে, বুক চিরে রক্ত দিয়ে বটপাতায় লিখে দিতে হত মন্ত্রগুপ্তির প্রতিজ্ঞা। তারপরে সেই রক্তলেখা বটপাতা পোড়ানো হত পবিত্র হোমাগ্নিতে। এই মন্ত্রগুপ্তির কারণেই বাংলা বর্ণমালার স্বরবর্ণ ব্যঞ্জনবর্ণের জায়গা অদলবদল করে এক সাংকেতিক ভাষা তৈরি করেছিলেন জ্যোতিরিন্দ্রনাথ। সেই ভাষাতেই লেখা হত সভার কার্যবিবরণী। এই সভার আসল নাম সঞ্জীবনী সভা হলেও, ওই সাংকেতিক ভাষা অনুযায়ী এর নাম দাঁড়িয়েছিল হামচূপামূহাফ।\nদেশের উন্নতির জন্য কাজ করার উদ্দেশ্য নিয়েই এই সভার জন্ম হয়েছিল। সদস্যরা নিজেদের আয়ের দশ শতাংশ দান করতেন এখানে। সেই তহবিল দিয়ে স্বদেশী দেশলাই, স্বদেশী কাপড়, এমন নানারকম স্বদেশী কারখানা তৈরির চেষ্টা করা হয়েছিল। কিন্তু সবকটিই ব্যর্থ হয়। মাত্র মাস ছয়েকের মধ্যে উঠে যায় সভাটিও। কেবল বাংলার গুপ্ত সমিতির ইতিহাসে থেকে যায় তার অদ্ভুত সাংকেতিক নাম আর অদ্ভুত কার্যকলাপের বিবরণ।


একাধিক টেক্সট ফাইলকে একটি ফাইলে রূপান্তর করুন » টেকটুইটস\n« সহজেই সার্চ এর ১০ টি উপায়!\nআজকের খেলার টেকিটুন! কথা বলছেন শারাফাত ভাই! »\nআপনি বিভিন্ন সাইট ঘুরে অনেক গুলো তথ্য বের করছেন একই টপিক্সের উপর। কিন্তু তথ্য গুলো বিভিন্ন টেক্সট ফাইলে রয়েছে। কিন্তু আপনি চাচ্ছেন একটি টেক্সট ফাইলে করতে, কিন্তু করতে পারছেন না। সমস্যার সমাধান এখানে।\nText File Joiner হল একটি ফ্রী সফটওয়্যার যার মাধ্যমে আপনি একাধিক টেক্সট ফাইলকে একটিমাত্র ফাইলে রূপান্তর করতে পারবেন। এটা ব্যবহার করা খুবই সহজ। দুটি ধাপের মাধ্যমে আপনি আপনার সব টেক্সট ফাইলকে একটি ফাইলে রূপান্তর করতে পারবেন।\nপ্রথমে আপনি Text File joiner ফাইলটি ডাউনলোড করুন এবং এরপর ইনস্টল করুন।\nইনস্টল হয়ে গেলে সফটওয়্যারটি রান করুন।\nSelect Files বাটনে ক্লীক করুন এবং একাধিক ফাইল সিলেক্ট করুন।\nএখন আপনার ফাইলগুলোকে সিরিয়ালমতো সাজান নিচে অবস্থিত আপডাউন বাটনের মাধ্যমে।\nএটা হয়ে গেলে আপনি Save Combined বাটনে ক্লীক করুন।\nদেখবেন আপনার সব ফাইল একটি মাত্র ফাইলে পরিণত হয়েছে\n28/01/2012 at 5:06 অপরাহ্ন\t(UTC 6) Link to this comment\nহুম, কিছুটা পরিশ্রম দূর হলো………. তাও আবার আপনার দয়াতে………আপনি এই লিঙ্ক থেকে যা দিয়েছেন… আমি বলতে চাইছি…… আপনার ইনস্ট্রাকশান থেকে আমি নতুন শিক্ষা পেয়েছি এবং নাজেহাল থেকে কিছুটা মুক্তি পাওয়া যাবে আপনার সেট-আপ থেকে যদি কাজে লাগাতে পারি…….. ভালোই………শেয়ার করার জন্ন আপনাকে ধন্নবাদ……..


এবার এসপি মিজানের দুর্নীতি অনুসন্ধানে দুদক lawyersclubbangladesh\nএবার এসপি মিজানের দুর্নীতি অনুসন্ধানে দুদক\nপ্রকাশিত: ৩১ মে, ২০১৮ ১২:৫৭ অপরাহ্ণ\nদুর্নীতি দমন কমিশন (দুদক) - এর প্রধান কার্যালয়\nপুলিশের উপমহাপরিদর্শক (ডিআইজি) মিজানুর রহমানের অনুসন্ধানের রেশ কাটতে না কাটতেই এবার পুলিশের আরেক কর্মকর্তার বিরুদ্ধে অনুসন্ধানে নেমেছে দুর্নীতি দমন কমিশন (দুদক)। এই কর্মকর্তা পুলিশ সুপার (এসপি) পদমর্যাদার। বর্তমানে রেঞ্জ রিজার্ভ ফোর্সের (আরআরএফ) কমান্ড্যান্ট (বদলির আদেশাধীন)। নাম মিজানুর রহমান।\nএসপি মিজানুর রহমানের বিরুদ্ধে অভিযোগ, তিনি জ্ঞাত আয়বহির্ভূত বিপুল সম্পদ আয় করেছেন। নকল সারের কারখানা পরিচালনা করেছেন। নিজের বাড়ি নির্মাণে পুলিশের ৬০ জন সদস্যকে কাজে লাগিয়েছেন। এসব অভিযোগ অনুসন্ধানের অংশ হিসেবে আগামী ৬ জুন সকালে তাঁকে তলব করেছে দুদক। সংস্থার সহকারী পরিচালক মো. ফারুক আহমেদ অভিযোগগুলো অনুসন্ধান করছেন। তিনিই মিজানকে তলব করেছেন দুদকে এসে বক্তব্য দেওয়ার জন্য।\nঅভিযোগ সম্পর্কে এসপি মিজানের মুঠোফোনে একাধিকবার যোগাযোগ করলেও সেটি বন্ধ পাওয়া যায়।\nদুদক সূত্র জানায়, নিজের বাড়ি নির্মাণের সময় পুলিশের ৬০ জন সদস্যকে রাজমিস্ত্রির সহকারী বা জোগালির কাজ করানোর অভিযোগ ওঠে মিজানুর রহমানের বিরুদ্ধে। ২০১৬ সালে বিষয়টি নিয়ে অনুসন্ধানটি শুরু করে দুদক। অভিযোগ ছিল, সাভারের হেমায়েতপুরের আলীপুর ব্রিজ-সংলগ্ন ৮৪ শতাংশ জমির ওপর বাড়ি তৈরি ও ঢাকার মিরপুরের মাজার রোডের আলমাস টাওয়ারের পাশে আরও একটি বাড়ি নির্মাণে জোগালি ও শ্রমিক হিসেবে সাব-ইন্সপেক্টরসহ বিভিন্ন পদমর্যাদার ৫০ থেকে ৬০ জন পুলিশ সদস্যকে দিয়ে কাজ করান মিজানুর রহমান। সরকারি কর্মচারীদের ব্যক্তিগত কাজে খাটানোর অভিযোগ এবং জ্ঞাত আয়বহির্ভূত সম্পদ অর্জনের অভিযোগে মিজানুর রহমানের বিরুদ্ধে অনুসন্ধানে নামেন দুদকের উপপরিচালক এস এম মফিদুল ইসলাম। এর মধ্যে মিজানের বিরুদ্ধে তথ্য সংগ্রহ করা হয়।\nবাড়ি নির্মাণে জোগালি পুলিশ\nদুদক সূত্র জানায়, সরকারি ক্ষমতার অপব্যবহার করে এমন পুলিশ সদস্যদের দিয়ে অনৈতিক কাজ করার সুনির্দিষ্ট অভিযোগ আছে দুদকের হাতে। এসপি মিজান সাভারের হেমায়েতপুরের আলিপুর ব্রিজ-সংলগ্ন জগন্নাথপুরে প্রায় ৮৪ শতাংশ জায়গার ওপরে তৈরি করেছেন আলিশান বাড়ি। ওই কাজে মাত্র তিনজন পেশাদার রাজমিস্ত্রির সঙ্গে হেলপার বা জোগালি হিসেবে ব্যবহার করছেন সাব-ইন্সপেক্টরসহ বিভিন্ন পদমর্যাদার প্রায় ৬০ জন পুলিশ সদস্য। নির্মাণসামগ্রী আনা-নেওয়ার কাজেও ব্যবহার করা হচ্ছে পুলিশের গাড়ি। প্রায় একই অভিযোগ রয়েছে রাজধানীর মিরপুরের আলমাস টাওয়ারের পাশে ও নরসিংদীর পলাশে তাঁর আরও বাড়ি নির্মাণে। পুলিশ প্রবিধানে স্পষ্ট বলা রয়েছে, পুলিশের প্রতিটি সদস্য প্রজাতন্ত্রের কর্মচারী। তাঁদের দিয়ে ব্যক্তিগত কাজ করানো যাবে না।\nদুদকে থাকা অভিযোগে বলা হয়েছে, এসপি মিজান ফসল উৎপাদনে বহুল ব্যবহৃত টিএসপি বা ট্রিপল সুপার ফসফেট সার নকল করার চারটি বড় কারখানার পরিচালনা করেন। এর মধ্যে দুটি কারখানা গোপালগঞ্জের টুঙ্গিপাড়ায় আর অন্য দুটি ঢাকার অদূরে হেমায়েতপুরে। ওই চারটি কারখানায় প্রতিদিন এক হাজার টন নকল টিএসপি সার তৈরি করা হয়, যার দাম প্রায় ১ কোটি ৪০ লাখ টাকা। আর এসব সার দেশের প্রত্যন্ত অঞ্চলে পাঠিয়ে দেওয়া হয় সরকারি টিএসপি সারের বস্তায় ভরে। কিছু সার বিক্রি হয় ‘তিউনিসিয়া টিএসপি’ নামে। গণমাধ্যমে এ নিয়ে অনুসন্ধানী প্রতিবেদন প্রকাশিত হওয়ার পর দুদক তা আমলে নেয় এবং এ-সংক্রান্ত যাবতীয় তথ্য-প্রমাণ সংগ্রহ করে। এ বিষয়েও দুদকের জিজ্ঞাসাবাদের মুখোমুখি হতে হবে মিজানকে।\nমিজানুর রহমানের নানা সম্পদের তথ্যও রয়েছে দুদকের হাতে। হেমায়েতপুর, মিরপুর মাজার রোড, নরসিংদীসহ বিভিন্ন স্থানে মিজানুর রহমানের স্থাবর সম্পদের তথ্য সংগ্রহ করেছে দুদক। সেগুলোর পাশাপাশি অস্থাবর সম্পদের তথ্যও নেওয়া হয়েছে।\nঅদৃশ্য প্রভাবে বারবারই ধরাছোঁয়ার বাইরে মিজান\nদুদক সূত্র জানায়, ক্ষমতার অপব্যবহার করে বিপুল পরিমাণ অবৈধ সম্পদ অর্জনের অভিযোগে মিজানুর রহমানের বিরুদ্ধে ২০১২ সালে অনুসন্ধান শুরু হয়। উপপরিচালক গোলাম মোরশেদ অনুসন্ধান শুরু করলেও পরে আরেক উপপরিচালক ফজলুল হককে দায়িত্ব দেওয়া হয়। দুজনই মিজানুর রহমানকে অভিযোগ থেকে অব্যাহতি দেওয়ার সুপারিশ করে প্রতিবেদন জমা দিলেও কমিশন তা গ্রহণ করেনি। পরে আবার অনুসন্ধানের দায়িত্ব দেওয়া হয় উপপরিচালক হামিদুল হাসানকে। হামিদুল হাসানও অভিযোগটি নথিভুক্তির মাধ্যমে নিষ্পত্তির সুপারিশ করেন। এ সুপারিশ অগ্রাহ্য করে উপপরিচালক মো. আবদুস সোবহানকে পুনঃ অনুসন্ধানের দায়িত্ব দেয় কমিশন।\nএর আগে ২০১১ সালে এসপি মিজানের বিরুদ্ধে আরেকটি অভিযোগ অনুসন্ধান করেন দুদকের চট্টগ্রাম বিভাগীয় কার্যালয়ের তৎকালীন অনুসন্ধান কর্মকর্তা সহকারী পরিচালক মো. আমিরুল ইসলাম। অনুসন্ধানে তাঁর বিরুদ্ধে ক্ষমতার অপব্যবহার, সরকারি চাকরিতে থাকা অবস্থায় স্ত্রী নীপা মিজানের নামে ব্যবসা পরিচালনা, ব্যক্তিগত ব্যাংক হিসাবে ব্যবসায়িক লেনদেনের প্রমাণ পাওয়া গেছে বলে প্রতিবেদনে উল্লেখ করেন অনুসন্ধান কর্মকর্তা। তিনি মিজানুর রহমানের বিরুদ্ধে মামলা রুজুর সুপারিশ করলেও মামলা না করে অভিযোগটি নথিভুক্ত হয়ে যায়। প্রথম আলো\nফের ফৌজদারি অপরাধ আমলে নেয়ার ক্ষমতা চাইবেন ডিসিরা\nবাদী-সাক্ষীদের অস্তিত্ব নেই, জেল খেটেছেন আসামি\nনিরপরাধ বাদল ফরাজির মুক্তি নিয়ে অনিশ্চয়তা\nহাইকোর্টে নবনিযুক্ত ১৮ অতিরিক্ত বিচারপতির শপথ বিকালে\n'আইন ভাঙ্গার প্রবণতা আমার আপনার সকলেরই আছে'


ডেঙ্গু মোকাবিলায় ড. কামালের ‘প্রেসক্রিপশন’ - বিডি জার্নাল ৩৬৫\nYou are at:Home»রাজনীতি»ডেঙ্গু মোকাবিলায় ড. কামালের ‘প্রেসক্রিপশন’\nBy বিডিজার্নাল প্রতিবেদক on\t আগস্ট ৯, ২০১৯ রাজনীতি\nডেঙ্গু জ্বরের ভয়াবহতায় গভীর উদ্বেগ প্রকাশ করে সংকট মোকাবিলায় অবিলম্বে বিশেষজ্ঞ পর্যায়ে স্বল্প, মধ্য ও দীর্ঘমেয়াদি পরিকল্পনা গ্রহণের জন্য সরকারকে পরামর্শ দিয়েছেন গণফোরাম সভাপতি ড. কামাল হোসেন। বৃহস্পতিবার বিকেলে দলটির নেতা মোশতাক আহমেদ স্বাক্ষরিত এক বিবৃতিতে তিনি এই আহ্বান জানান।\nড. কামাল হোসেন বলেন, সরকারি স্বাস্থ্য বুলেটিনে বলা হয়েছিল, মে মাস থেকে ডেঙ্গুর বিস্তার ঘটবে। প্রতিরোধমূলক ব্যবস্থা না নিলে পরবর্তী মাসগুলোতে তা ভয়াবহ রূপ ধারণ করবে। সম্প্রতি এক গবেষণায় বলা হয়েছে ‘ঢাকা ইজ সিটিং অন এ ডেঙ্গু টাইমবোম্ব’।\nস্বাস্থ্যমন্ত্রীর ‘ডেঙ্গু নিয়ন্ত্রণে’ বক্তব্যের পরিপ্রেক্ষিতে গণফোরাম সভাপতি বলেন, অথচ সরকারি তথ্যমতে ডেঙ্গু রোগীর সংখ্যা বর্তমানে ৩০ হাজারের বেশি। সংশ্লিষ্ট মন্ত্রী ও মেয়রদের দায়িত্ব ছিল দ্রুত পদক্ষেপ নেওয়া। কিন্তু বাস্তবে তা দেখা যায়নি। বরং জনগণ লক্ষ্য করেছে ওষুধে ভেজাল, ক্রয়ে দুর্নীতি এবং ফগ মেশিন স্প্রে করার পদ্ধতিগত ত্রুটি রয়েছে।। এমনকী ফগম্যানদের স্প্রে করারও যথাযথ প্রশিক্ষণ নেই।\nড. কামাল হোসেন বলেন, ডেঙ্গুর ব্যাপকতায় রোগীদের জন্য রক্তের চাহিদা বেড়েছে, ব্লাড ব্যাংকগুলোতে সংকট দেখা দিয়েছে। ডেঙ্গু শনাক্তকরণের কিটও চাহিদা মতো পাওয়া যায়নি। সমগ্র দেশে ডেঙ্গু রোগী ও ডেঙ্গু আতঙ্ক ছড়িয়ে পড়েছে।\nতিনি আরো বলেন, ডেঙ্গু নিয়ে দেশে-বিদেশে ইলেক্ট্রনিক ও প্রিন্ট মিডিয়া ১ লাখ ৩ হাজার প্রতিবেদন, সংবাদ ও গুরুত্বপূর্ণ তথ্য প্রকাশ ও প্রচারিত হয়েছে।\nকামাল হোসেন বলেন, জনগণকে আরও বেশি সচেতন করার লক্ষ্যে সরকারি-বেসরকারিভাবে পদক্ষেপ নেওয়া করা জরুরি। এমন জাতীয় দুর্যোগে প্রয়োজন ছিল ‘সমন্বিত জাতীয় দুর্যোগ ব্যবস্থাপনায়’ সংশ্লিষ্ট সব মন্ত্রণালয় ও জনগণকে সম্পৃক্ত করা।


Modem কি? মডেম কীভাবে কাজ করে? - Janarupay.Com\nFebruary 12, 2021 Shahin Rana Jibon\nনেটওয়ার্ক প্রযুক্তি গড়ে উঠার আগে টেলিফোন লাইন\n(এবং কখনো কখনো টেলিভিশন ক্যাবলের লাইন) ব্যবহার করে নেটওয়ার্কিং করার করার জন্য মডেম আবিষ্কৃত হয়েছিল। Modulation শব্দের “Mo” এবং Demodulation শব্দের “Dem” নিয়ে Modem শব্দটি গঠিত হয়েছে। মডেম শব্দটি Modulator এবং Demodulator শব্দের সমন্বয়ে গঠিত। যার মাধ্যমে কোন ডাটাকে স্থানান্তরের কাজ সম্পূর্ণ করা হয়।\nনেটওয়ার্কে তথ্য আদান প্রদানের ক্ষেত্রে গুরুত্বপূর্ণ ভূমিকা পালন করে।\nপ্রথম দিককার মডেমগুলো মূলত টেলিফোন লাইনের মাধ্যমে ইন্টারনেটে যুক্ত থাকার জন্য ব্যবহৃত হত।\nডায়াল-আপ মডেম নামে পরিচিত এ মডেমগুলোর ডাটা ট্রান্সফার রেট কম বিধায় এগুলো ব্যবহার করা হয় না।\nবর্তমানে এগুলোর পরিবর্তে দ্রুতগতির DSL এবং ওয়াইফাই মডেম ব্যবহৃত হচ্ছে।\nমডেম কীভাবে কাজ করে?\nকম্পিউটার মডেম কি\nএটি কীভাবে কাজ করে এ সম্পর্কে জানতে হলে প্রথমে Modulation এবং Demodulation সম্পর্কে জানতে হবে। চলুন তাহলে এ সম্পর্কে জেনে নেই –\nModulation: ডিজিটাল ডাটাকে অ্যানালগ সিগন্যালে রূপান্তর করার প্রক্রিয়া হলো মডুলেশন।\nDemodulation: মডুলেটকৃত অ্যানালগ সিগন্যালকে ডিজিটাল সিগন্যালে রূপান্তর করার কাজকে ডিমডুলেশন বলে।\nএটি টেলিফোন লাইন, কোএক্সিয়াল ক্যাব, ফাইবার অপটিকস ইত্যাদির মাধ্যমে তথ্য আদান-প্রদান করে।কোন কম্পিউটার হতে আগত তথ্যকে মডেম ডিজিটাল বিট হতে এনালগ সিগনাল রূপান্তর করে।এই কাজটিকে মডুলেশন বলা হয়। আবার এনালগ সিগন্যাল ও ডিজিটাল সিগনালের রূপান্তর করার কাজকে ডিমডুলেশন বলে। সিগন্যালকে মডুলেশন ও ডিমডুলেশন করাই হলো মডেমের কাজ। Modem কি\nএকজন ইউজার যখন ডিজিটাল সংকেত এর মাধ্যমে কোন নির্দেশ প্রদান করে তখন তা মডুলেট হয়ে সার্ভারে নক করে তখন সার্ভার থেকে প্রক্রিয়াকরণের পর ডিমডুলেট হয়ে ইউজারকে প্রদর্শন করে। অর্থাৎ যখন কম্পিউটার হতে ইনফরমেশন মডেমের যায় তখন এটি ইনফর্মেশনকে ডিজিটাল বিট হতে এনালগ সিগন্যালে রূপান্তর করে। আর যখন রূপান্তরিত এনালগ সিগনাল অপরপ্রান্তে অন্য কম্পিউটারে যুক্ত মডেমে পৌঁছে তখন তা কম্পিউটারের বোধগম্য ডিজিটাল বিটসে রূপান্তর করে। এভাবেই দুটি কম্পিউটারের মধ্যে মডেমের মাধ্যমে কমিউনিকেশন বা যোগাযোগ স্থাপন করা যায়।\nমডেম ২ প্রকার। যথাঃ\nমডেম কী? এটি কিভাবে কাজ করে?\nইন্টারনাল মডেম: এ মডেম মূলত একটি কার্ড বিশেষ। এই কার্ড পিসির মাদারবোর্ডের এক্সপানশান স্লটে লাগানো থাকে অথবা ডিফল্ট যুক্ত থাকে।\nএক্সটারনাল মডেম: যে মডেম তারের সাহায্যে অথবা তারবিহীনভাবে কম্পিউটারের বাইরে থেকে কাজ করে তাকে এক্সটারনাল মডেম বলে।\nকিস ডের পিকচার, ছবি, পিক, ফটো, ওয়ালপেপার ডাউনলোড\nভালোবাসা দিবসের ছন্দ এসএমএস


ফেরারি আসামির ভিডিওকে গুরুত্বহীন বললেন অ্যাটর্নি জেনারেল | মুন্সিগঞ্জের খবর\nবিএনপির ভাইস চেয়ারম্যান তারেক রহমান লন্ডন থেকে পাঠানো ভিডিও বার্তায় ১৯৭২ এর সংবিধানকে ‘গণআকাঙ্খাবিরোধী’ বলায় তীব্র ক্ষোভ প্রকাশ করেছেন অ্যাটর্নি জেনারেল মাহবুবে আলম। এছাড়া তার এই ভিডিওবার্তাকে সম্পূর্ণ গুরুত্বহীন বলে মত দিয়েছেন তিনি।\nতারেক রহমানকে অর্বাচীন উল্লেখ করে তার বক্তব্যকে রুচিহীন বলেও মন্তব্য করেছেন দেশের প্রধান আইন কর্মকর্তা।\n৫ জানুয়ারির নির্বাচন বয়কট ও প্রতিহত করার ডাক দিয়ে শনিবার লন্ডন থেকে পাঠানো এক ভিডিও বার্তায় তারেক রহমান দেশের সংবিধান নিয়ে কথা বলেন।\nতারই এক অংশে তিনি ৭২’র আদি সংবিধানকে ‘গণআকাঙ্খাবিরোধী’ বলে উল্লেখ করেছেন।\nএ প্রসঙ্গে অ্যাটর্নি জেনারেল সংবিধানের ব্যাপারে তারেক রহমানের কথা বলার যোগ্যতা নিয়েও প্রশ্ন তোলেন। তিনি বলেন, তারেক রহমানের যে শিক্ষাগত যোগ্যতা তাতে সংবিধানকে মূল্যায়ন করতে পারেন না।\nতারেক রহমান তার ২২ মিনিটের ভিডিও বার্তায় বাংলাদেশের সংবিধান প্রসঙ্গে বলেন, সংবিধান তো ঐশী বাণী নয় যে এটিকে পরিবর্তন করা যাবে না। দেশের প্রত্যেকটি মানুষের মত আমিও প্রশ্ন করতে চাই: সংবিধানের জন্য জনগণ, নাকি জনগণের জন্য সংবিধান? জনগণের আশা-আকাঙ্খার প্রতিফলন ঘটাতে এ পর্যন্ত ১৫ বার আমাদের সংবিধান সংশোধিত হয়েছে। এমনকি পার্শ্ববর্তী দেশের সংবিধানে যদি ৯৮ বার সংশোধন এসে থাকে, তাহলে জনগণের চাওয়া অনুযায়ী, দেশ ও দেশের মানুষের কল্যাণে, আমরা কেন ষোড়শ সংশোধনী করতে পারব না? নির্দলীয় সরকারের দাবি অসাংবিধানিক বলে সরকার এটিকে প্রত্যাখ্যান করছে। এটিই যদি তাদের যুক্তি হয়, তবে আমাদের সংবিধানের একটি সংশোধনও করা সম্ভব হত না। আমরা পড়ে থাকতাম সেই ১৯৭২ এর গণআকাংখা বিরোধী সংবিধানে।\nএ বিষয়ে কথা বলতে গিয়ে অ্যাটর্নি জেনারেল তারেক রহমানের ভিডিও বার্তাটি সংবাদ মাধ্যমে প্রকাশ করার ব্যাপরেও তার মত দেন। তিনি বলেন, একজন ফেরারি আসামির ভিডিও বার্তা মিডিয়া কেনো প্রকাশ করবে? কেউ যখন জেলখানায় থাকেন তার বক্তব্য কী প্রকাশ করা যায়? প্রশ্ন তুলে মাহবুবে আলম বলেন, সাজাপ্রাপ্ত ফেরারি আসামির রাজনৈতিক বক্তব্য প্রকাশ করে সংবাদমাধ্যগুলো ভুল করেছে।\nতারেক রহমানের সংবিধান বিষয়ক বক্তব্যের প্রসঙ্গ মাহবুবে আলম আরও বলেন, পাকিস্তানি হানাদার বাহিনীর নির্যাতন থেকে মুক্তি অর্জনের পর দেশে সংবিধান রচিত হয়েছে। তারাই এর রচয়িতা যারা নির্যাতন দেখেছেন ও সহ্য করেছেন। তাদের সেই আবেগ এবং একটি স্বাধীন সার্বভৌম জাতি গঠনে তাদের প্রত্যাশার প্রকাশ ঘটেছে এই সংবিধানে একে হেয় করে কথা বলা অর্বাচীনদেরই সাজে।\nএমন বিষয়ে কথা বলতে রুচিতে বাধে বলেও মন্তব্য করেন অ্যাটর্নি জেনারেল মাহবুবে আলম।


উস্কানিমূলক মন্তব্য Bengali News, উস্কানিমূলক মন্তব্য Photos and Videos - Eisamay\nLAST UPDATED: Jan 04, 2018, 12.54 PM IST\nSep 13, 2017, 12.23 PM\nঅপরাধ গুরুতর৷ আশা করা যায় হিন্দু ঐক্যবেদী নামক হিন্দুত্ববাদী সংগঠনের প্রধান কেপি শশীকলার শাস্তিও হবে তাঁর অপরাধের সঙ্গে সামঞ্জস্যপূর্ণ৷\nসোশ্যাল মিডিয়ায় কড়া নজর পুলিশের\nবাদুড়িয়ার ঘটনার পরে সোশ্যাল মিডিয়ায় পুলিশের নজরদারি কয়েক গুণ বেড়ে গিয়েছে৷\nআচরণ ভাঙায় ইমাম পদ থেকে বরখাস্ত বরকতি\nMay 18, 2017, 11.25 AM\nএক মাসের বেতন আগাম ধরিয়ে টিপু সুলতান মসজিদের শাহি ইমামের পদ থেকে নুর উর রহমান বরকতিকে বরখাস্ত করল ওয়াকফ এস্টেট অফ প্রিন্স গোলাম মহম্মদ৷\nপাকিস্তানকে পাল্টা দিতে তৈরি সেনা\nMay 05, 2017, 12.54 PM\nপাকিস্তানের বিরুদ্ধে প্রত্যাঘাতের প্রস্ত্ততি নিচ্ছে ভারত৷ সেনা প্রধান বিপিন রাওয়াত এবং কেন্দ্রীয় মন্ত্রীদের কথায় মিলল তেমনই ইঙ্গিত৷\nলাঠির জবাবে সভা বিজয়বর্গীয়র\nApr 13, 2017, 03.07 PM\nরামভক্তদের মিছিলে পুলিশের লাঠি বিজেপির সামনে নতুন সুযোগ এনে দিল৷\nহিন্দুদের সংখ্যা কমছে , বিতর্ক রিজিজু-মন্তব্যে\nFeb 14, 2017, 04.01 PM\nঅভিযোগটা উঠেছিল অরুণাচল প্রদেশকে কেন্দ্র করে৷ কিন্ত্ত তার জবাব দিতে গিয়ে হিন্দুত্বের মতো বিতর্কিত বিষয় উস্কে দিলেন স্বরাষ্ট্র প্রতিমন্ত্রী কিরেণ রিজিজু৷\nচুল কেটে মার আদিবাসী মহিলাকে\nNov 29, 2016, 02.59 PM\nবেয়াইয়ের সঙ্গে বিবাহ বহির্ভূত সম্পর্কের জেরে নিগ্রহের শিকার হতে হল এক আদিবাসী মহিলাকে৷\nট্রাম্প কি 'লম্পট'? মহিলা সহকর্মীরা তো তাই বলেন\nOct 03, 2016, 02.36 PM\nপ্রতিযোগীদের মধ্যে কার সঙ্গে তিনি SEX করতে চাইবেন, সে বিষয়ে খোলাখুলি আলোচনা করতেন বলে অভিযোগ উঠেছে।\nদেশ ক্রুদ্ধ বুঝেও যুদ্ধে নেই মোদী\nSep 26, 2016, 10.28 AM\n১৮ জন সেনার মৃত্যুর পর দেশবাসীর একটি বড় অংশ চাইছে পাকিস্তানের বিরুদ্ধে বদলা৷\nদিল্লির আক্রমণে রাষ্ট্রপুঞ্জে ল্যাজে-গোবরে পাকিস্তান\nJul 14, 2016, 12.26 PM\nভারতকে চাপে ফেলতে রাষ্ট্রপুঞ্জে কাশ্মীর ও বুরহান ওয়ানির মৃত্যুর প্রসঙ্গ টেনে আনায় পাকিস্তানকে পাল্টা প্রত্যাঘাত করল দিল্লি।\nডালাস-বন্দুকবাজের নয়া ছক\nশুধু পাঁচ জন পুলিশকর্মীকে হত্যা করা নয় , আরও বড়সড় হামলা চালানোর পরিকল্পনা ছিল ডালাসের বন্দুকবাজের\nঅরল্যান্ডো -হানাতেও ‘ট্রাম্প -কার্ড’ মুসলিম\nJun 14, 2016, 09.46 AM\nবৈধ বন্দুকেই খুন , জানালেন ওবামা ● মাতিনকে খলিফাতন্ত্রের যোদ্ধা বলছে আইএস ● শোকস্তব্ধ বিশ্ব\nরেজ্জাকের বিরুদ্ধে প্ররোচনার অভিযোগ\nMar 17, 2016, 01.24 PM\nলাগামহীন রেজ্জাক মোল্লা ! ভোট প্রচারের শুরু থেকেই বেলাগাম ভাঙড়ের তৃণমূল প্রার্থী৷\nবিদেশি লগ্নিতে ব্যাপক সংস্কার\nNov 11, 2015, 08.13 AM\nবিহার ভোটে বিজেপির ভরাডুবির কোনও প্রভাব কেন্দ্রীয় সরকারের অর্থনৈতিক সংস্কারের উপর পড়বে না বলে সোমবারই জানিয়েছিলেন অর্থমন্ত্রী অরুণ জেটলি৷\nকোতলের হুমকি দেওয়ায় গ্রেপ্তার বিজেপি নেতা\nNov 03, 2015, 09.21 PM\nগত সপ্তাহে কর্নাটকের মুখ্য়মন্ত্রী সিদ্দারামাইয়া রাজ্য যুব কংগ্রেসের সাধারণ সভায় বলেছিলেন, বিফ খাওয়া থেকে তাঁকে কেউ আটকাতে পারবে না।। এরপরই সিদ্দারামাইয়াকে শিরশ্ছেদের হুমকি দেন বিজেপি নেতা চান্নাবাসাপ্পা।\nএকতা দিবসে কাঁটা অসহিষ্ণুতা\nNov 01, 2015, 11.03 AM\nদেশের বাড়তে চলা অসহিষ্ণুতার পরিবেশ নিয়ে শনিবার এক দিনে নানা মঞ্চে মুখ খুললেন এঁরা সবাই৷ সংখ্যালঘুদের মধ্যে নিরাপত্তাহীনতা বাড়ছে, অভিযোগ তুলে সরব হয়েছেন গুজরাট দাঙ্গায় নরেন্দ্র মোদীর বিরুদ্ধে অভিযোগ আনা সমাজকর্মী তিস্তা শেতলওয়াড়ও৷\nঈদে সম্প্রীতির বার্তা রাষ্ট্রপতির, সতর্ক ভূস্বর্গ\nSep 25, 2015, 11.56 AM\nদেশবাসীকে ঈদের শুভেচ্ছা জানিয়েছেন রাষ্ট্রপতি প্রণব মুখোপাধ্যায়। সেলিব্রিটি ও সাধারণ মানুষের শুভেচ্ছা বার্তায় উপচে পড়ছে সোশ্যাল মিডিয়াও। ঈদে অশান্তি এড়াতে জম্মু ও কাশ্মীরে দু দিনের জন্য ইন্টারনেট সংযোগ বন্ধ রেখেছে সরকার।\nJul 17, 2015, 01.56 PM\nফের এক সঙ্গে কোমর বেঁধেছেন রাজনীতিকরা৷ যাবতীয় পারস্পরিক মতভেদ ভুলে রাহুল গান্ধী বা সুব্রহ্মণ্যম স্বামীর মতো কেন্দ্রীয় সরকারের সর্বদা সরব সমালোচকরা মানহানির মামলা সংক্রান্ত আইনের ক্ষেত্রে সরকারের সঙ্গে একমত৷\nপরমাণু যুদ্ধেও পিছু হটবে না পাকিস্তান\nJun 12, 2015, 11.34 AM\nমুশারফের কথায়, ‘শব-এ-বরাতের বাজি পোড়ানোর জন্য পরমাণু অস্ত্র বানায়নি পাকিস্তান৷ ভারত আক্রমণ করলে, পাল্টা আক্রমণ করবে পাকিস্তানও৷’ জঙ্গি দমনে ভারতের চরম অবস্থানের জবাবে বৃহস্পতিবার এ কথা বলেন তিনি৷\nসংখ্যালঘু বিদ্বেষ একেবারেই ঠিক নয়, বার্তা মোদীর\nJun 02, 2015, 11.14 AM\nসংখ্যালঘু সম্প্রদায়ের প্রতি কোনও রকম বিদ্বেষমূলক কার্যকলাপ একেবারেই উচিত ব্যাপার নয়৷ এনডিএ সরকারের বর্ষপূর্তি উপলক্ষে ইউএনআই সংবাদসংস্থাকে দেওয়া সাক্ষাত্‍কারে এই মতই প্রকাশ করলেন প্রধানমন্ত্রী নরেন্দ্র মোদী৷\nসোশ্যাল মিডিয়ায় 'হুমকি' ছড়া পোস্ট করে বিতর্কে নির্মল\nJan 07, 2015, 09.01 AM\nতিনি একাধারে রাজ্য মেডিক্যাল কাউন্সিলের সভাপতি, চিকিত্‍সকদের সংগঠন ইন্ডিয়ান মেডিক্যাল অ্যাসোসিয়েশনের রাজ্য সভাপতি, দু-দুটি দপ্তরের পরিষদীয় সচিব এবং তৃণমূলের বিধায়ক৷\nচাপে পড়ে ক্ষমাপ্রার্থী দুধকুমার\nDec 27, 2014, 11.34 AM\nনেতাদের উস্কানিমূলক মন্তব্যের জন্য এর আগেও শিরোনামে এসেছে বীরভূম৷ দুধকুমারের ওই মন্তব্যের পর তাঁকেও অনুব্রত-মনিরুলদের সঙ্গে এক সারিতে বসিয়ে সমালেচনা শুরু হওয়ায় চাপে পড়ে যায় বিজেপি৷\nফের 'সাধ্বী-বচন': সুদর্শন চক্রের সামনে যে আসবে, সে-ই মরবে\nDec 09, 2014, 06.26 AM\nত্রিলোকপুরীতে সোমবার কঠিন নিরাপত্তাবলয়ের মধ্যে দুটি সভা করেন কেন্দ্রীয় মন্ত্রী সাধ্বী নিরঞ্জন জ্যোতি। প্রসঙ্গত, ত্রিলোকপুরীতে কয়েক দিন আগেই দাঙ্গা হওয়ায় এমনিতেই এলাকার পরিবেশ যথেষ্ট সংবেদনশীল হয়ে রয়েছে।\nবিজেপি-কে চাপে রাখতে খান্ডোয়ায় মমতার প্রতিনিধি\nJun 17, 2014, 09.03 AM\nনরেন্দ্র মোদীর দলের বিরুদ্ধে এ বার যুদ্ধ ঘোষণা করে দিলেন মমতা বন্দ্যোপাধ্যায়৷ সোমবার বিধানসভায় মুখ্যমন্ত্রী ঘোষণা করেন, বিজেপি শাসিত মধ্যপ্রদেশের খান্ডোয়ায় গণধর্ষণের ঘটনা সরেজমিনে তদন্ত করতে যাবে তৃণমূলের সংসদীয় দল৷\nঅধ্যাপকের নামে শ্লীলতাহানির নালিশ সহকর্মীর\nNov 03, 2013, 11.39 AM\nকলকাতা বিশ্ববিদ্যালয়ের অর্থনীতির এক প্রবীণ অধ্যাপকের বিরুদ্ধে শ্লীলতাহানির অভিযোগ উঠল৷ অভিযোগকারিণী ওই বিভাগেরই এক অ্যাসোসিয়েট প্রফেসর৷ তিনি ১০ বছর ধরে বিশ্ববিদ্যালয়ের অর্থনীতি বিভাগে শিক্ষকতা করছেন৷\nরাজ্যের রিপোর্ট নিয়ে দিল্লিতে রাজ্যপাল\nJul 19, 2013, 09.08 AM\nপঞ্চায়েত ভোটের উত্তপ্ত আবহের মধ্যেই আজ, শুক্রবার সকালে দিল্লি যাচ্ছেন রাজ্যপাল এম কে নারায়ণন৷ সঙ্গে নিয়ে যাচ্ছেন রাজ্যের আইনশৃঙ্খলার সাম্প্রতিক রিপোর্ট৷\nকোচবিহারে কালো পতাকা সূর্যকান্তকে\nApr 21, 2013, 10.57 AM\nফের তৃণমূল কর্মীদের কালো পতাকা ও বিক্ষোভের মুখে পড়তে হল বিরোধী দলনেতা সূর্যকান্ত মিশ্রকে৷ শনিবার কোচবিহারের মাথাভাঙায় দফায় দফায় শাসকদলের বিক্ষোভের মুখে পড়তে হয় তাঁকে৷\nঅসৌজন্যের আবহেই বিরল মিলনমেলা\nFeb 10, 2013, 10.34 AM\nরাজ্য-রাজনীতিতে চলতি অসৌজন্য এবং বৈরিতার আবহে শনিবার বিকেলে অন্য ছবি দেখা গেল শহরের এক খেলার মাঠে৷


হেরোইন খেকে মুক্তি\nআপনি হয়ত চিন্তা করতে পারেন,‘‘ আরেকটুখানি বেশি মনোবল হলেই, আমি ঠিক হয়ে যাব।’’ একটি ব্যক্তিগত কাহিনী যেটি আপনাকে দেখাবে কেন মনোবল কাজে আসে না, আর কোনটি কাজে আসে…\nBটেড এন. এর লেখা\nএকজন মাদকাসক্তের জীবনের পূর্ণাঙ্গতা আসে হিমশীতল-ফ্রেমের মত।যেমন সেই রাতে আমি গাড়ি চালাচ্ছিলাম এবং আমি গাড়ির কাঁচে লাল এবং নীল আলোর জ্বলা-নেভা দেখছিলাম। যখন আমি আমার গাড়ির গতিসীমা ৯৫ থেকে কমিয়ে সাধারণভাবে থামালাম এই সময়েই আমি বুঝতে পারললাম যে আমি স্নান করার জামা এবং সবুজ মোটা কম্বলের পাজামা প্যান্ট পড়ে ছিলাম। আমি তাড়াতাড়ি করে এটা গোনা শুরু করলাম যে গত কয়েক ঘন্টায় আমি কতবার মদ্যপান করেছি, আর আমার মনে পড়ল আমার ঢিলেঢালা পকেটে আধা গ্রাম হেরোইনও ছিল এবং আমার গাড়ির চারপাশে ছড়িয়ে-ছিটিয়ে থাকা অনেক অউল্লেখযোগ্য বিক্ষিপ্ত জিনিসপত্র ছিল।\nনীল রঙ্গের পোশাকধারী একজন ছেলে আমার গাড়ির জানালায় জোরে জোরে ঠকঠক করছিল। আমি আমার অর্ধেক পান করা সিগারেটটি সমতল একটি মাউন্টেন ডিউ এর বোতলে নিভিয়ে গাড়ির জানালার কাঁচ নামালাম। আমি আমার এই নেশাগ্রস্ত অবস্থার বিষয়ে কোন কথাই তাকে বললাম না। সে আমার রাতের পোশাক, সময় এবং আমার কাঁপা হাতগুলোর বিষয়ে কিছুই বলল না। সে আমাকে রাস্তায় হরিণের চলাফেরা নিয়ে সতর্ক করেছিলেন। সে আমার বেপরোয়া গাড়ি চালানোর বিষয়টি ক্ষমা করে দিল এবং কোন ধরনের ঝামেলা না করে তার ভাইব্রেন্ট ক্রুসারে ফিরে গেল। আমাকে নিশ্চয়ই মাতাল দেখার চাইতে অনেক ক্লান্ত লাগছিল।\nআমি এমন একটি অবস্থায় পৌঁছে গিয়েছিলাম যেখানে আমি নিজেকে মাতাল না ভেবে শালীনতার সাথে মদ পরিবেশন করতে পারতাম। আসলে, আমার মদ্যপানের পর সেই সময় নিজেকে প্রায় স্বাভাবিকই লাগছিল। ছেলেটির চলে যাওয়ার পর আমি শান্ত ছিলাম এব আমি যেভাবে গাড়ি চালাচ্ছিলাম সেজন্য দু:খিত ছিলাম।\nআসক্তি কেমন হয়? বিচ্ছেদ।\nআমি একইসাথে নিজেকে পছন্দ এবং ঘৃণা করেছি; আমি নিজেকে নিয়ে ভীত ছিলাম এবং অনেকদিন ধরেই এটা নিয়ে দুশ্চিন্তাগ্রস্থ ছিলাম যে আমি যদি একা হয়ে যাই তাহলে আমি কী করব। বেশ কয়েকবারই আমি নিজেকে রান্নাঘরে কাঁটাচামচের ড্রয়ারের সামনে নিজের হাতে ধারালো একটি ছুরির ছুঁচালো দিকটি আমার গলায় ধরে থাকতে আবিষ্কার করেছি, আর সেই সময়ে আমি কিছু একটা অনুভব করতে চাচ্ছিলাম, আমি মরতে চেয়েছিলাম কিন্তু সত্যিকার অর্থে আমি শুধু বাঁচতে চেয়েছিলাম। আমি পরের দিন সকালে নিজেকে রান্নঘরের মেঝেতে একজন পরিণত মানুষের মত শুয়ে থাকতে দেখলাম যার কিনা গতকাল তার ঘুমের ঘোরে কাঁদা, ভাঙ্গা হৃদয়, কাপুরুষের মত, বন্দী এবং একদমই একা ভাবা এমন অনুভূতি ছিল।\nআমি কয়েকদিন নিজেকে পার্টির মধ্যে ব্যস্ত রাখার চেষ্টা করেছি, যেখানে আমি নির্দিষ্ট লক্ষ্য পূরণের জন্য জনাকীর্ণ কক্ষের মধ্যে নতুন কয়েকজনের সাথে পরিচিত হব সে বিষয়ে সর্বদাই আশাবাদী ছিলাম। আমি সামাজিক মেশার কম থাকার কারণে, জোর করে সেই কথোপকথনের প্রচেষ্টাটি আমার কাছে ক্লান্তিকর ছিল। দশ মিনিট ধরে এই কৃত্রিম অভিনয় করতে থাকলাম, তারপর বাইরে যাবার ভান করে একটি সিগারেট ধরালাম এবং নিজের গাড়িতে করে সেখান থেকে চলে গেলাম। এর প্রথম কয়েক বছর, আমি কোথায় গিয়েছিলাম তার খোঁজ নেবার জন্য আমার বন্ধুরা ফোন দিত, কিন্তু একদিন হঠাr করে এই ফোন আসার বন্ধ হয়ে গেল।\nসিনেমাগুলোতে যখন কোন বিদেশি ব্যক্তি বিছানায় বা কোন সোফায় সকালে ঘুম থেকে ওঠার পর তারা কীভাবে সেখানে ছিল সেটা মনে করতে না পারার বিষয়টি বেশ মজার। আমি ভুল কোন বিল্ডিং এর সামনে আমার এসইউভি গাড়ি চালকের সিটে সকালে ঘুম থেকে উঠে নিজেকে আবিষ্কার করার বিষয়টির সম্পর্কে তেমন শুনি নি। আমি কখনও দাগযুক্ত কর্পেটের মেঝে থেকে উঠে নিজের বাড়িতে যাবার রাস্তা খুঁজে বের করার জন্য এতটুকুও হাসি নি।\nআমি আমার এপার্টমেন্টেই থাকতে পছন্দ করতাম, শুধুমাত্র সিগারেট কেনা, মদ্যপান বা নেশা করার জন্যই এপার্টমেন্ট থেকে বের হতাম। আমি এভাবেই নিরাপদবোধ করতাম। যদি আমি কাউকে মেরে ফেলি এই বিষয়ে আমার দুশ্চিন্তা করতে হতো না। তাই আমি ঘটনাতীতভাবে নিজেকে ঘরের মধ্যে থাকার জন্য মনস্থীর করি। আমি দরজা বন্ধ করি এবং বেশ কয়েকদিনের জন্য জানালাগুলোও বন্ধ করে দিলাম। যাতে করে এটা নিশ্চিত হয় যে, বিচ্ছিন্নতা সামগ্রিক পাগলামোরই একটি অংশ।\nকোন আসক্তির মূল কারণটি কি?\nকোন নেশাগ্রস্ত বা মদ্যপায়ীর সাথে কথা বলা (আমার মতে) একজন বাচ্চার সাথে কথা বলার মতই। সেই ব্যক্তিটি শারীরিকভাবে উপস্থিত থাকলেও, তাদের মানসিক পরিপক্কতা ভাসাম্যহীন থাকে। আমি লোকদেরকে জীবনের দু:খ-কষ্ট এবং ঈশ্বরের ক্রোধ সম্পর্কে দীর্ঘ এবং আবেগের সহিত মনস্তাস্তিক বিষয়সমূহ বলতাম। আমার বক্তব্যগুলো যতবেশি দীর্ঘ এবং মনমরা হয়েছে ততই আমার শ্রোতার সংখ্যা কমে গিয়েছে।\nরাতগুলো ছিল আমার স্বাচ্ছন্দ্যবোধের জায়গা, এটা ছিল আমার এমন একটি বিরতি যে সময়ে আমি ইচ্ছেমত মদ্যপান করতে পারতাম, েএবং আমার শরীর যাতে স্বস্তি পায় সেজন্য কোন কিছু গিলে ফেলা, নাক ঝাড়া, ধূমপান করা অথবা কোন বস্তুকে ছুরি দিয়ে আঘাত করা.. আমি জানি না কোনটি আমাকে স্বস্তি দিত। মদ্যপান এবং এককালীন উদ্দেশ্যকেন্দ্রিক হওয়া। এটি স্বাধীনতা, স্পষ্টতা, মনের শান্তি, িএবং চপলতা এনেছিল। তাহলে কখন এই সমাধানটিই সমস্যায় রূপান্তরিত হল? আমার মুক্তির উপায়টি শ্লেষপূর্ণভাবে আমার কারাগারে রূপ নিয়েছিল।\nআমি ঈশ্বরের কাছে কাঁদাতাম, আমি তাঁর কাছে নিজেকে রক্ষা করার জন্য কাঁদতাম এবং রাগী হয়ে চিrকার করতাম। আমি পরের দিনটিকে সহ্য করতে পারব না বলে প্রতি রাতেই সকালের জন্য ভয় পেতাম। সকল কিছুই আমাকে ভীত করত, বেজে ওঠা ফোন, দরজার ঠকঠক্ শব্দ, স্কুল, কাজ, যাদের সাথে থাকতাম এবং সবচেয়ে বেশি নিজেকে ভয় পেতাম। আমি কী করব তা আমি কখনই জানতাম না। আমি যখন পাউরুটিতে মাখন লাগাতাম তখন খুব কষ্টে আমার নিজের গলায় ছুরি দিকে চাওয়ার প্রবল ইচ্ছাকে দমন করে রাখতাম। যখন আমি কোন সেতুর উপর দিয়ে গাড়ি চালাতাম তখন আমার হাতের নিয়ন্ত্রিত গাড়িটিকে ব্রিজের বাইরে নিয়ে যাওয়ার ইচ্ছা হত। আমি আমার গাড়িতে ওঠার আগে দিনের প্রথম মদ ঢালতাম এই ভেবে যে সারাদিনে আমি আরও মদ্যপান করব।\nতাই আমি চাইতাম আমি আত্নহত্যা করি; কিন্তু আমি এটাও জানতাম যে আমার অন্ত্যেষ্টিক্রিয়া কতটাই না দু:খজনক হবে। আমার মৃত্যুর খবর শুনে কেউই আশ্চর্য হবে না। লোকেরা আমার সফতার চেয়ে সম্ভাবনার কথাগুলো বেশি বলবে। আমার বাবা-মা নিজেদেরকে দোষারোপ করবেন এবং তারা লজ্জা এবং আফসোস নিয়ে দিন যাপন করবেন, আর আমার ভাইয়েরা তাদের হাসি এবং সকল নির্মলমা হরাবে। আমার স্মৃতি তাদের কাছে বোঝার মত মনে হবে।\nএখন সমাধানের সময়।\nআমি একটি অস্পষ্ট পথে পরবর্তী পদক্ষেপগুলোর বিষয়গুলো নিয়ে চিকিrসাধীন অবস্থায় এই চিন্তা করছি যে আমি আমার জীবনের শেষের দেশ বছরে কি করব। সেগুলোকি বৃথাই নষ্ট হয়েছে? এই সকল ক্ষতি নিয়ে আমার এখন কী করা প্রয়োজন এবং সম্প্রতি ফেলে আসা অতীতকে পেছনে ফেলে আমি কিভাবে সামনের দিকে অগ্রসর হব?\nঈশ্বর কি বলেন? যখন আমি এতটা পরিত্যক্ত ছিলাম এবং একা ছিলাম তখন তিনি কোথায় ছিলেন? আমি এক ডজন মদ্যপান করে এবং নেশাগ্রস্ত হবার প্রত্যেকটি সময়েই কি তিনি সেখানে ছিলেন? যখন আমি অচেনা কোথাও নিজেকে আবিষ্কার করেছি তখনও কি সেখানেই ছিলেন? হয়ত তিনি সেই সময়েও সেখানে উপস্থিত ছিলেন যে সময়ে সবার চলে যাবার পর আমি গরম টবে সকাল চারটার সময়ে পড়ে গিয়ে জ্ঞান হারিয়ে ফেলেছিলাম এবং পরে আমার ভেজা চুল নিয়ে জ্ঞান আসার পর দেখেছিলাম যে সেখানে কেউ আমাকে বাঁচাতে আসে নি।\nইস, আমি যদি এমন বিষয়গুলো সেই সময়ে আবিষ্কার করতে পারতাম, আমি আশ্চর্য হতাম, কেন? সেই সময় আমার মধ্যে এমন কি ছিল? আমি তো বিশ্বকে কোন কিছু করে উপকার করি নি, তাহলে ঈশ্বর কেন এমন করলেন?\nচিকিৎসাধীন অবস্থায় আজ্ঞায় বিশ্বাস যথেষ্ট না\nদুই মাসের চিকিৎসার পর আমার অবস্থার কোন উন্নতি হল না, আমি আগের থেকে আরও অবসন্ন ছিলাম। যদিও আমি ৬০ দিনের মধ্যে একবারও কোন মদ্যপান বা নেশা করি নি, আমি তখনও কিছু বিষয় নিয়ে জড়জড়িত ছিলাম। আমি একজন সাধারণ মানুষের মত কাজ করতে পারতাম না। অনন্ত আমি যখন মদ্যপান করতাম তখন আমি ভাবতাম জীবনের সকল প্রত্যাশাগুলোর থেকে কোন না কোন মুক্তি আছেই। তখন আমি অরক্ষিত অবস্থায় ছিলাম। আমার সামনে মদের গ্লাস থাকতেও আমি কোন সমাধান করতে পারি নি বা এখন ড্রেসারের লেখার উপরও সুন্দরভাবে কাটা থাকাতেও পারিনি।\nবিগত দশ বছরে বহুবার আমি হাঁটু গেড়ে, যন্ত্রণায় চিৎকার করে বলেছি, ‘‘ঈশ্বর, আমাকে সাহায্য কর!’’ আমি চেয়েছিলাম আমাকে কেউ রক্ষা করুক, আমি চেয়েছিলাম ঈশ্বর সব ঠিক করে দিক। কিন্তু আমি আমার ইচ্ছাকে কখনও ঈশ্বরের কাছে সমর্পন করি নি। তবুও চূড়ান্তভাবে, এই একটি রাতে, আমি আমার কক্ষে একা ছিলাম, আমি সততা এবং একনিষ্ঠভাবে ঈশ্বরকে ডাকতে চাইছিলাম। আমি তাঁকে বললাম আমার এই কঠিন হতাশার থেকে মুক্তি পেতে চাই, তাঁর কাছে আমার সকল নেশাগুলোকে সঁপে দিতে চাই, এবং এই সকল কিছুই আমি স্বেচ্ছায় বাস্তবায়িত করতে চাই। আমি সেই রাতে শান্তিতে ঘুমিয়েছিলাম। আমার জানামতে এটাই ছিল আমার প্রথম স্বাধীনতার স্বাদ।\nএই রাতের প্রার্থনা এবং অন্যান্য রাতের প্রার্থনার পার্থক্য হল একটি হল অত্যন্ত গুরুত্বপূর্ণ এবং শক্তিশালী বাক্যসম্পন্ন- বিশ্বাস। এমনকি আমি আমার আসক্তির সবচেয়ে খারাপ মুহূর্তগুলোর মধ্যে দিয়ে যাবার সময়েও বিশ্বাস করতাম যে ঈশ্বর আমাকে এই আসক্তির বোঝা থেকে মুক্ত করতে পারেন। তবুও, আমি আমার নিজের মত করে সেই বিষয়গুলো জোর করি চালিয়ে নিয়ে যাচ্ছিলাম। আমি এর আগে কখনও নিজের সমস্যাগুলোকে ঈশ্বরের কাছে সমর্পন করিনি এবং এই প্রক্রিয়ার মধ্য দিয়ে যাবার সময় কখনও তাঁর পরিচালনা এবং আমার কী করা উচিত সেই বিষয়েও কখনও চাইনি। এটাই প্রথম বার যখন আমি এই বিষয়ে আশ্বাস পেয়েছিলাম যে ‘‘ঠিক আছে তাহলে, ঈশ্বর এসকল কিছু ঠিক করে দেবেন কারণ আমার ইতিহাস বলে যে আমি এগুলো ঠিক করতে পারিনি।’’\nলোকেরা ভাবে যে আসক্তিকে দূর করার জন্য মনোবল প্রয়োজন। আমি জানতাম যে আমার আসক্তি ছিল আত্ননিগ্রহে, কিন্তু মদ্যপান এবং নেশা করা ছাড়া একটি জীবন কল্পনা করাও আমার জন্য অসম্ভব ছিল। এটা আমার ব্যর্থতা ছিল, কিন্তু এটা আমার একমাত্র বন্ধু, আমার বেঁচে থাকার একমাত্র পথ। এমন একটি উভয়সংকটে থাকালীন অবস্থায় মনোবলের দ্বারা ফিরে আসাটা অসম্ভব। যদি আমি আমার নিজের উভয়সংকট নিয়ে স্পষ্ট না থাকি তাহলে আমি কীভাবে এর অস্তিত্বকে জয় করব? ঈশ্বরকে ঈশ্বরের উপস্থিতির জন্য ধন্যবাদ দিই।\nআসক্তির থেকে শক্তিশালী কি কিছু আছে?\nআসক্তি হল একটি ধূ্র্ত, নিষ্ঠুর, আপাতদৃষ্টিতে অপরিবর্তনশীল একটি শক্তি, কিন্তু যদি এই আসক্তিকে ঈশ্বরের সাথে সংযুক্ত করা হয় তাহলে এটা শুধুমাত্র একটি কৌতুকের মত। আমার আসক্তির বিপরীতে সংগ্রামে শুধুমাত্র মনোবল এবং মানুষের ক্ষমতা যথেষ্ট ছিল না, কিন্তু ঈশ্বরের ক্ষমতার কোন সীমা নেই। আসক্তি যে শয়তানের পছন্দের অস্ত্রগুলোর মধ্যে অন্যতম একটি অস্ত্র সে বিষয়ে আমার কোন সন্দেহ নেই কারণ এই রোগটি আমার কল্পনায় কোন কিছু ভর করলে যেমন হয় সেরকমই একটি রোগ। আসক্তি থেকে মুক্তিলাভ করা সত্যিকার অর্থে একটি আত্নিক যুদ্ধের মত।\nআমার এটি থেতে মুক্তির উপায়টি একদম সহজ—ঈশ্বরকে খোঁজা, এতে আমার খোঁজার ইচ্ছা হোক বা না হোক।\nআমি (বাইবেলে) পৌলের যীশুর অনুসারী বন্ধুদের প্রতি লেখা বিষয়টি অনুসরণ করতে চেষ্টা করি: ‘‘ যা সত্যি, যা উপযুক্ত, যা সৎ, যা খাঁটি, যা সুন্দর, যা সম্মান পাবার যোগ্য, মোট কথা যা ভাল এবং প্রশংসার যোগ্য, সেই দিকে তোমরা মন দাও। তোমরা আমার কাছে যা শিখেছ ও ভাল বলে গ্রহণ করেছ এবং আমার মধ্যে যা দেখেছ ও আমার মুখে যা শুনেছ, তা-ই নিয়ে নিজেদের ব্যস্ত রাখ। তাতে শান্তিদাতা ঈশ্বর তোমাদের সংগে সংগে থাকবেন।’’১ আমি ওসব বাজে জিনিসগুলোর গন্ধ না নিয়ে বরং এই বিষয়গুলো নিয়েই চিন্তা করতে স্বাচ্ছন্দ্যবোধ করব।\nআমি আমার আসক্তি থেকে কি পেয়েছি\nআমার অতীত যতটাই ভয়ানক হোক না কেন, ওগুলো সত্যিই এখন অমূল্য সম্পদে পরিণত হয়েছে। এখন আমি অন্যরা যাতে এই সমাধান খুঁজে পায় এবং আমার মত মুক্ত হতে পারে সে বিষয়ে দায়িত্বশীল। এগুলো হলো আমাদের একই ধরণের কিছু অভিজ্ঞতা যেগুলো আমাদেরকে বন্ধনে আবদ্ধ করে। প্রতি সপ্তাহেই যেসব নতুন লোকেরা আরোগ্যকেন্দ্রে আসেন, তারা নিজের আরোগ্যলাভের জন্য কী করবেন তা জানে না, তারা আমাকে এমন একটি ঘটনা বলে যেখানে তাদের সাম্প্রতিক অতীত তাদেরকে ঘ্রাস করেছে এবং তাদের হাতগুলোকে মদ ঢালার জন্য অথবা আরেকবার সিরিঞ্জ দিয়ে নেশাজাতীয় দ্রব্য নিতে প্ররোচিত করেছে। তারা আমাকে অনেক দ্বিধাদ্বন্দের সাথে তাদের দারুণ লজ্জার কথা বলে এবং বিচারের জন্য তাদের ভীত চোখ থাকে। যখন তাদের বলা শেষ হয় তখন তারা আর চোখে চোখ রাখতে না পেরে; তাদের মাথা নিচু করে ফেলে। আমি মুচকি হাসি এবং সম্পূর্ণ সততার সাথে বলি যে, ‘‘হ্যাঁ, আমিও এমনটাই করেছিলাম।’’ হঠাr করেই তাদের সব লজ্জার বোঝা এবং তাদের একাকীত্ব দূর হয়ে যায়। তখন আমি তাদেরকে বলি আজকে আমার কাছে এসকল বিষয়গুলো কিভাবে পরিবর্তিত হয়েছে। আপনার নিজের ওপর কোন আশ্চর্য কাজ দেখতে চাইলে সেটা এক বিষয়, কিন্তু স্বেচ্ছাকৃতভাবে অন্য কারও জীবনে আশ্চর্য কাজ করানোর জন্য আপনাকে কাজ করতে হবে—এটি দরুণ একটি সুযোগ।\nকীভাবে একজন ছিনতাইকারী, নেশাগ্রস্ত এবং মাতাল, জীবনের সকল ক্ষেত্রে ব্যর্থতাসমৃদ্ধ একজন মানুষ ঈশ্বরের প্রতিনিধি হিসেবে কাজ করতে পারে? যে কিনা দুই বছর আগে এটা চিন্তা করেছিল যে এই পৃথিবী আমাকে ছাড়া আরও উত্তম জায়গা হবে সেই আমি কিভাবে ঈশ্বরের ডাকে সাড়া দেব? আসলে এই বিষয়ে আমার কোন উত্তর নেই কারণ ঈশ্বর এমন উপায়ে কাজ করেন যেটা আমি বুঝতেই পারি না। তিনি মনে হয় তাঁর ইচ্ছেমত তাঁর লোকদেরকে একেকটি মাধ্যম হিসেবে ব্যবহার করছেন। যদি তাই হয়, তাহলে আমি এই বিষয়টি নিয়ে প্রশ্ন করে বেশি সময় নষ্ট করব না।\nঈশ্বরের কাছে সমর্পিত হওয়া এবং আমার আত্নসংযমের উপর কঠোর নিয়ন্ত্রণের ছয় মাসের মধ্যে, আমি আবারও স্কুলে যাওয়া শুরু করলাম এবং দ্রুতই ল্যাটিন ভাষায় স্নাতক ডিগ্রি অর্জন করলাম এবং যেই কলেজ জীবনের বিষয়টি আমি কখনও কল্পনাও করিনি সেই কলেজের অভিজ্ঞতা আমি লাভ করলাম। সেই রাতে আমি আমার হাঁটু গেড়ে প্রার্থনার পর তিন বছর কেটে গেছে আর তারপর থেকে আমি কখনও নিরাশ হই নি। আমার জীবন শুধু ‘‘ভাল’’ই চলছে না। এটি আসাধারণভাবে ভাল চলছে। এটি এমন নয় যে আমার কাছে কোটি কোটি টাকা আছে, জনপ্রিয়তা, সবাই ভাবে আমি মহr একজন ব্যক্তিত্ব, আর পৃথিবীতে এমন কিছু নেই যা আমি করতে পারব না আমি যা বোঝাতে চাচ্ছি তা হল প্রতিদিন সকালে আমি আমার সকল ইচ্ছাগুলোকে ঈশ্বরের কাছে সমর্পিত করি এবং তাঁর ইচ্ছা কি সেটা প্রতি ইতিবাচক হই, তাঁর কাছে অনুরোধ জানাই যে আমার মধ্য দিয়ে যেন তিনি কাজ করেন এবং এটি এমন একটি প্রার্থনা যেটি তিনি কখনও প্রত্যাখ্যান করেন না। যখন আমি সেই সুযোগগুলোর জন্য প্রস্তুত থাকব, তখন সেগুলো সব জায়াগাই থাকবে।\nআমি ঈশ্বর সম্বন্ধে এটাই জানি। তিনি ভয়ঙ্কর পরিস্থিতিগুলোকে সামলে নিয়ে সেগুলোকে চমrকার কিছুতে পরিণত করে পুনরুদ্ধারের ব্যবস্থা করেন।\nপাদটীকাসমূহ: (১) ফিলিপীয় ৪:৮,৯


জমি উদ্ধার...-611062 | কালের কণ্ঠ | kalerkantho\nফরিদপুরের বোয়ালমারী উপজেলা সদর বাজার এলাকার ৮৪ নম্বর কামারগ্রাম মৌজার এক নম্বর খাস খতিয়ানভুক্ত অবৈধ দখলে থাকা কোটি টাকার সরকারি জমি উদ্ধার করা হয়েছে। বোয়ালমারী উপজেলা সহকারী কমিশনার (ভূমি) ও নির্বাহী ম্যাজিস্ট্রেট মো. আনিসুজ্জামানের নেতৃত্বে গতকাল বৃহস্পতিবার\nদুপুরে অভিযান চালানো হয়। অভিযানকালে অবৈধ দখলদার আরিফুজ্জামান, আ. আহাদ, মো. রিয়াল, অসিম কুমার শীল, রমজান মোল্লা ও মো. আমজেদ শেখের দখলে থাকা ৯ শতক জমিতে নির্মিত দোকানঘর উচ্ছেদ করা হয়। নির্বাহী ম্যাজিস্ট্রেট মো. আনিসুজ্জামান বলেন, ‘দীর্ঘদিন ধরে তারা অবৈধভাবে জমি দখল করে অবৈধ স্থাপনা নির্মাণ করছিল। একাধিকবার নোটিশ দেওয়ার পরও তারা দখল না ছাড়ায় তাদের উচ্ছেদ করা হয়েছে।’


বীর মুক্তিযোদ্ধা আইনজীবীদের সংবর্ধনা অনুষ্ঠানে মেয়র-মুক্তিযোদ্ধারা জাতির সূর্য সন্তান | Dinbangla.com\nDecember 21, 20210113 Views\nআইনজীবী সমিতির উদ্যোগে স্বাধীনতা ও বিজয়ের সুবর্নজয়ন্তী উদযাপন অনুষ্ঠানে মেয়র রেজাউল করিম চৌধুরী বলেন, বীর মুক্তিযোদ্ধারা জাতির সূর্য সন্তান। স্বাধীনতা যুদ্ধে বীর মুক্তিযোদ্ধাদের অবদান চির স্মরণীয় হয়ে থাকবে।\nঐতিহ্যবাহী চট্টগ্রাম জেলা আইনজীবী সমিতির উদ্যোগে আইনজীবী অডিটরিয়ামে স্বাধীনতা ও বিজয়ের সুবর্নজয়ন্তী অনুষ্ঠান আজ মঙ্গলবার অনাড়ম্বর পরিবেশে অনুষ্ঠিত হয়। উক্ত অনুষ্ঠানে প্রধান অতিথি হিসেবে উপস্থিত ছিলেন চট্টগ্রাম সিটি কর্পোরেশনের মেয়র বীর মুক্তিযোদ্ধা মো. রেজাউল করিম চৌধুরী, বিশেষ অতিথি হিসেবে উপস্থিত ছিলেন বার কাউন্সিল এডহক কমিটির সদস্য মো. মুজিবুল হক, সভাপতিত্ব করেন সমিতির সভাপতি মুহাম্মদ এনামুল হক।\nঅনুষ্ঠানে স্বাগত বক্তব্য রাখেন সমিতির সাধারণ সম্পাদক এ.এইচ.এম. জিয়াউদ্দিন, সঞ্চালনায় ছিলেন সমিতির সহসাধারণ সম্পাদক মোহাম্মদ আবদুল আল মামুন, সাংস্কৃতিক ও ক্রীড়া সম্পাদক মোঃ মনজুরুল আজম চৌধুরী।\nসুবর্ণজয়ন্তী অনুষ্ঠানে কার্যনির্বাহী পরিষদের সিনিয়র সহসভাপতি সৈয়দ আনোয়ার হোসেন, সহ সভাপতি আলী আশরাফ চৌধুরী, তথ্য ও প্রযুক্তি সম্পাদক মাহমুদ-উল আলম চৌধুরী (মারুফ), নির্বাহী সদস্য যথাক্রমে ফাতেমা নার্গিছ হেলনা, মারুফ মোঃ নাজেবুল আলম, এস এম আরমান মহিউদ্দিন, আবু নাসের রায়হান, সাহেদা বেগম, খায়রুন নেছা, জোহরা সুলতানা (মুনিয়া), নুর কামাল, মোঃ সরোয়ার হোসাইন (লাভলু), মোমেনুর রহমানসহ সমিতির সাবেক সভাপতি ও সাধারণসম্পাদকবৃন্দ সহ বিপুল সংখ্যক বিজ্ঞ আইনজীবী উপস্থিত ছিলেন।\nআলোচনা সভার শুরুতেই বক্তারা মুক্তিযুদ্ধের স্মৃতিচারণ করেন। স্বাধীনতা যুদ্ধে বীর মুক্তিযোদ্ধাদের অবদান চির স্মরণীয় হয়ে থাকবে। তাঁরা দেশের সূর্য সন্তান। বিজয়ের ৫০ বছরে বীর মুক্তিযোদ্ধাদের সম্মাননা প্রদান অনুষ্ঠানটি সত্যিই প্রশংসনীয় উদ্যোগ। মহান মুক্তিযুদ্ধে চট্টগ্রাম জেলা আইনজীবী সমিতির যে সকল বিজ্ঞ সদস্য অংশগ্রহণ করেছেন তাঁদের অসাম্যা অবদানের স্বীকৃতিস্বরুপ সমিতির উদ্যোগে প্রথমবারের মত সম্মাননা প্রদান করা হয়।\nপ্রধান অতিথি সিটি মেয়র বীর মুক্তিযোদ্ধা মো. রেজাউল করিম চৌধুরীর নিকট থেকে সম্মাননা গ্রহণ করেন বীর মুক্তিযোদ্ধা যথাক্রমে ব্যারিষ্টার আমিনুল হক, মো. আনোয়ারুল কবির চৌধুরী, আবু মোহাম্মদ হাশেম, রানা দাশগুপ্ত, মির্জা কছির উদ্দিন আহমদ, মোহাম্মদ আলী, মো. ইব্রাহীম হোসেন চৌধুরী বাবুল, এইচ.এস.এম. কামরুল ইসলাম চৌধুরী, সুস্বপন কৃষঞ বিশ্বাস, মো. আলী আশরাফ চৌধুরী, মো. ফখরুদ্দিন চৌধুরী, সৈয়দ জহির হোসেন, মো. মাহফুজুর রহমান খাঁন, মো. মফিজুল হক ভূঁইয়া, মোহাম্মদ আজিজ উদ্দীন (হায়দার), মো. রফিকুল ইসলাম প্রমুখ।\nসমিতির পক্ষ থেকে বীর মুক্তিযোদ্ধাদের সম্মাননা প্রদান করায় কৃতজ্ঞতা জ্ঞাপন করেন বীর মুক্তিযোদ্ধারা। এছাড়া অনুষ্ঠানে বিভিন্ন স্টল স্থাপন করে দিনব্যাপী পিঠা উৎসবের আয়োজন করা হয়।


ঢাকাসহ সারাদেশে বিশেষ সর্তকতা জারি, পুলিশের ছুটি বাতিল! - RTBND\ntes[email protected] : test22075279 :\ntest625[email protected] : test6250166 :\nঢাকাসহ সারাদেশে বিশেষ সর্তকতা জারি, পুলিশের ছুটি বাতিল!\nবিএনপির চেয়ারপার্সন বেগম খালেদা জিয়াকে বিদেশে চিকিৎসার কথা বলে একটি মহল দেশজুড়ে অস্থিতিশীল পরিস্থিতি করতে পারে। এমন আশংকায় মঙ্গলবার গভীর রাত থেকে রাজধানী ঢাকাসহ সারাদেশে বিশেষ সর্তকতা জারি করা হয়েছে। সর্বোচ্চ সতর্ক অবস্থায় রয়েছে আইনশৃঙ্খলা রক্ষাকারী বাহিনী। জানা যায়, মহানগরে ডিসি ও জেলায় এসপিরা এই লিখিত আদেশ জারি করেছেন।\nএদিকে, মঙ্গলবার রাত ১০ টার দিকে পুলিশের সকলকে স‌র্বোচ্চ সতর্ক থাকার মৌখিক নির্দেশ দেওয়া হয়েছে। তবে কি কারণে তা বলা হয়নি। এছাড়া সকল ছুটি বাতিল করা হয়েছে।গোয়েন্দারা জানতে পেরেছে, খালেদা জিয়াকে কেন্দ্র করে গুজব ছড়িয়ে দেশজুড়ে নাশকতার সৃষ্টি করতে পারে একটি মহল। হানাহানির মাধ্যমে দেশ জুড়ে দাংগা সৃষ্টির পায়তারায় চালচ্ছে।\nপুলিশের একটি সূত্র বলেছে, একটি মহল ইস্যু সৃষ্টি করে বড় ধরণের অস্থিতীশীল পরিস্থিতি তৈরি করতে পারে। যে কারণে এই প্রস্তুতি নেয়া হয়েছে।ডিএমপির ওয়ারী বিভাগের এক অফিস আদেশে বলা হয়েছে, মাতৃত্বকালীন, অন্তঃসত্ত্বাজনিত ও শারিরীক অসুস্থতা ছাড়া অন্য যেসব কারণে কর্মকর্তারা ছুটি নিয়েছেন তাদের বুধবারের মধ্যে কর্মস্থলে ফিরতে হবে। কেউ বুধবার ফিরে না আসলে তাদের বিরুদ্ধে বিধি মোতাবেক ব্যবস্থা নেওয়া হবে।


/ সম্পাদকীয় / আমরা কবে মানুষ হবো\nদেশে আজ অসৎকর্ম বেগবান; অপরদিকে সৎকর্ম শ্লথ। এ মুহূর্তে একটি বৃহৎ প্লাটফর্মের মাধ্যমে সুন্দর একটি পরিবেশ তৈরিতে সবার ঐক্যবদ্ধভাবে কাজ করা উচিত। সেই প্লাটফর্মের কাজ হবে জাতিকে নৈতিক মোটিভেশন দেওয়া। নারী ও শিশুর ওপর বলাৎকার শ্লীলতাহানি— অবশেষে আগুনে পুড়িয়ে না ফেরার দেশে পাঠিয়ে দেওয়া। সাগর-রুনি, তনু, মিতু এবং হালের রাফিকে পৈশাচিক পদ্ধতিতে পুড়িয়ে ঠান্ডা মাথায় খুন করা হয়েছে। যারা এসব খুনে জড়িত, তারা মানুষ নয়— পশুর চেয়েও অধম। প্রথম তিনটির বিচার হয়নি, রাফি খুনের বিচার আলোর মুখ দেখবে কি-না সেটাও বড় প্রশ্ন হয়ে দেখা দিয়েছে জাতির কাছে। গোল্ডেন বা ডিজিটাল বাংলাদেশের এমন কুৎসিত চেহারা দেশের ভাবমূর্তিকে তলানিতে নিয়ে গেছে। নারী ও শিশুদের দেহ নিয়ে এখন শুধু ছাত্রসমাজ ও যুবসমাজ জড়িত নয়। বিদ্যাপীঠের নামিদামি শিক্ষকরাও জড়িত। প্রতিদিন পত্রিকার লিড নিউজ হয়ে এসব খবর বের হচ্ছে। সমাজ সুস্থ পথে হাঁটছে না অসুস্থ পথে হাঁটছে, তা চোখে আঙুল দিয়ে দেখিয়ে দেওয়ার প্রয়োজন নেই। দেশে সচেতন মানুষের চরম দুর্ভিক্ষ চলছে। কারণ তাদের মুখে প্রতিবাদের ভাষা নেই। পবিত্র কোরআন শরিফে আছে, নারী ও শিশুর শ্লীলতাহানিরা জাহান্নামের বাসিন্দা। বাংলাদেশ একটি মুসলিমপ্রধান দেশ, যেখানে ৯০ শতাংশ মানুষ মুসলমান, তাদের ধর্ম ইসলাম। ইসলাম অর্থ শান্তি। কিন্তু বাংলাদেশে দেখছি অশান্তি। এতদিন জানতাম আগুনে বাড়িঘর পোড়ে। এখন দেখছি অগণিত মানুষ আগুনে পুড়ে না ফেরার দেশে চলে যাচ্ছে। পত্রিকায় এসেছে পরীক্ষার প্রশ্ন ও নোটবই দেওয়ার প্রলোভন দেখিয়ে প্রায় এক বছর আগে থেকেই নুসরাত জাহান রাফিকে কুপ্রস্তাব দিয়েছিলেন মাদরাসার অধ্যক্ষ এম এম সিরাজ-উদ-দৌলা। সেই প্রলোভনে সাড়া না দেওয়ায় রাফির আজ এই পরিণতি। মাদরাসার অধ্যক্ষ অন্য মেয়েদেরও উত্ত্যক্ত করতেন।\nযৌন হয়রানি বাংলাদেশে এখন নিত্যদিনের চলমান ঘটনা। আমরা কেন বুঝতে পারছি না যে, আমাদের অপকর্মই আমাদের অবক্ষয়। নৈতিক মূল্যবোধকে জাগ্রত করার জন্য ১০ মিনিট সময় ব্যয় করার মতো কি সচেতন মানুষের অভাব পড়েছে দেশে! নিজ নিজ ধর্মের আদর্শের নীতি-মূল্যবোধ ও দেশপ্রেম সম্পর্কে জাতিকে অনুপ্রাণিত করা এখন সময়ের দাবি। অন্যথায় বাংলাদেশ হেরে যাবে। ১৭ এপ্রিল ২০১৯ এ ধরনের একটি খবরে দৃষ্টি নিবদ্ধ হলো। বিয়ের প্রলোভন দেখিয়ে কিশোরীকে সাত দিন আটকে রেখে ধর্ষণ করা হয়। এরপর তার চুল কেটে গালে জ্বলন্ত সিগারেটের ছ্যাঁকা দেওয়া হয়। মধ্যযুগীয় কায়দায় নির্যাতনের এ ঘটনা রেকর্ড করা হয় মোবাইলে। এ কাহিনী প্রকাশ না করতে দেওয়া হয় হুমকি। ঘটনাটি ঘটে চট্টগ্রামের সদরঘাটে। একই তারিখে ফটিকছড়িতে ঘটে আরেকটি ঘটনা। গভীর রাতে ঘরে ঢুকে এক প্রবাসীর স্ত্রীকে ধর্ষণচেষ্টায় ব্যর্থ হয়ে ছুরির আঘাতে হত্যা করা হয়। সারা দেশে চলা আন্দোলন প্রতিবাদের মধ্যে কমছে না ধর্ষণ, যৌন হয়রানির মতো ঘটনা। কুলাউড়ায় এক যুবতীকে মোবাইল ফোনে ডেকে নিয়ে গণধর্ষণ করেছে ৭ দুষ্কৃতিকারী। ধর্ষণের দৃশ্য মোবাইল ফোনে ভিডিও রেকর্ড করে পুনরায় ডাকে। না এলে ইন্টারনেটে ছেড়ে দেওয়ার হুমকিও দেওয়া হয়।\nশিশু ধর্ষণ বাংলাদেশেই মাত্রাতিরিক্ত হারে বাড়ছে। এটা পুরো জাতি ও দেশের জন্য কলঙ্কজনক অধ্যায়। এ দেশের একশ্রেণির দলীয় বুদ্ধিজীবী এখন পর্যন্ত পথে নামেননি অথচ তারা সেমিনারে অপসংস্কৃতির বিরুদ্ধে বড় বড় কথা বলেন। এসব কেন হচ্ছে, কাদের প্রশ্রয়ে-আশ্রয়ে ঘটছে, তা তারা জানার আগ্রহও প্রকাশ করেন না, তাদের বিবেক কি অনুশোচনায় দগ্ধ হয় না! মত ও দলের ঊর্ধ্বে উঠে এর প্রতিকার করা প্রতিটি মানুষের নৈতিক দায়িত্ব। এ দেশের কন্যাশিশুরা জাহেলিয়াতের যুগের শিকার কেন হবে? এ প্রশ্ন আজ গোটা দেশবাসীর।\nসহিংসতা, ফেসবুকের অবাধ নস্টালিজম, আকাশ সংস্কৃতির দুর্বৃত্তায়ন ইত্যাদি অপসংস্কৃতির জন্ম দিচ্ছে এবং নৈতিক বিকৃতি এখন চরম আকার ধারণ করেছে। কথায় আছে— রাজার দোষে রাজ্য নষ্ট প্রজা কষ্ট পায়। এটা তো রাষ্ট্রযন্ত্রের পরিচালকদের দেখা প্রয়োজন বলে মানবাধিকার কমিশনের চেয়ারম্যানও বলেছেন। তিনি স্পষ্ট ভাষায় বলেছেন, রাষ্ট্র বিচারহীনতার কারণে এগুলো জ্যামিতিক পদ্ধতিতে বেড়েই চলেছে। দেশে বর্তমানে সড়ক দুর্ঘটনায় লাশের মিছিল যেভাবে বাড়ছে— ঠিক একইভাবে ধর্ষিত নারী ও মেয়েশিশুর তালিকা দীর্ঘ হচ্ছে। সমকামিতার জন্য নূহ (আ.) এবং লুত (আ.)-এর সময়ের মানুষগুলোর ওপর বন্যা ও প্লাবন-খরা-অগ্নি-বৃষ্টি দিয়ে ওই জাতিকে শেষ করে দেওয়া হয়েছিল। ওগুলো ছিলো সৃষ্টিকর্তার গজব। আমাদের দেশে প্রতিদিন আগুন যেভাবে ঘরবাড়ি, অফিস ও মার্কেটে ছড়িয়ে পড়েছে এবং মালামাল ভস্মীভূত হওয়াসহ বহু মানুষ নিহত হচ্ছে— এগুলোও আল্লাহর গজব। পাপে জর্জরিত হলে এরকম গজব বিশ্বের বিভিন্ন দেশে প্রতিনিয়তই আমরা প্রত্যক্ষ করে থাকি। পবিত্র কোরআনেও এসবের উল্লেখ আছে। সুতরাং জাতিকে সুষ্ঠু পথে পরিচালিত করা সরকারসহ প্রতিটি বিবেকবান মানুষেরই উচিত। পরিবার, সমাজ ও রাষ্ট্রে এখন নৈতিক শিক্ষার বড় প্রয়োজন। এক্ষেত্রে সরকারসহ সমাজের বিবেকবান মানুষকে এগিয়ে আসার আহ্বান জানাচ্ছি। সবকিছু শেষ হওয়ার আগে আপনাদের বিবেককে জাগ্রত করুন।


জি কে শামীমের চার দেহরক্ষীর জামিন কেন নয় জানতে চায় হাইকোর্ট - ProthomBarta News : সংবাদে ও সংযোগে আমারাই প্রথম\nজি কে শামীমের চার দেহরক্ষীর জামিন কেন নয় জানতে চায় হাইকোর্ট\nআপডেট টাইম : আগস্ট, ২০, ২০২০, ৫:৩১ পূর্বাহ্ণ\nপ্রথমবার্তা, প্রতিবেদকঃ আলোচিত ঠিকাদার গোলাম কিবরিয়া শামীম ওরফে জি কে শামীমের চার দেহরক্ষীকে কেন জামিন দেয়া হবে না, তা জানতে চেয়ে রুল জারি করেছেন হাইকোর্ট। জামিন আবেদনকারী আসামিরা হলেন- মোহাম্মদ জাহিদুল ইসলাম, মো. শহীদুল ইসলাম, মো. কামাল হোসেন ও মো. শামশাদ হোসেন।\nবুধবার হাইকোর্টের বিচারপতি এম ইনায়েতুর রহিম ও বিচারপতি মো. মোস্তাফিজুর রহমানের সমন্বয়ে গঠিত হাইকোর্ট বেঞ্চ এ রুল জারি করেন। আদালতে দুদকের পক্ষে ছিলেন আইনজীবী মো. খুরশীদ আলম খান।\nআসামিপক্ষে ছিলেন আইনজীবী শামীম সরদার। পরে খুরশীদ আলম খান সাংবাদিকদের বলেন, ঠিকাদার গোলাম কিবরিয়া শামীম ওরফে জি কে শামীমের চার দেহরক্ষীকে কেন জামিন দেয়া হবে না, তা জানতে চার সপ্তাহের রুল জারি করেছেন হাইকোর্ট।\nউল্লেখ্য, গত বছরের ২০শে সেপ্টেম্বর রাজধানীর গুলশানের নিকেতনে অভিযান চালিয়ে যুবলীগ নেতা শামীমসহ তার সাত দেহরক্ষীকে গ্রেফতার করে র‌্যাব। পরে তার বিরুদ্ধে অস্ত্র, অবৈধ সম্পদ, মানি লন্ডারিং ও মাদকের মামলা দায়ের করা হয়।\n২১শে সেপ্টেম্বর অবৈধ অস্ত্র ও মাদক মামলায় আলোচিত যুবলীগ নেতা জি কে শামীমের ১০ দিনের রিমান্ড মঞ্জুর করেন আদালত।এর মধ্যে অস্ত্র মামলায় পাঁচদিন ও মাদক মামলায় পাঁচ দিন। এছাড়া সাত দেহরক্ষীকে অস্ত্র মামলায় চারদিনের রিমান্ড মঞ্জুর করেন আদালত।


আজ (সোমবার) বিকেলে শিল্পকলা একাডেমির জাতীয় নাট্যশালা মিলনায়তনে রাষ্ট্রপতি মো. আবদুল হামিদ গুণীশিল্পীদের হাতে সম্মাননা তুলে দেবেন। পদক প্রদান অনুষ্ঠানে প্রধান অতিথি হিসেবে উপস্থিত থেকে গুণীশিল্পীদের হাতে পদক তুলে দেবেন রাষ্ট্রপতি মো. আবদুল হামিদ। সংস্কৃতি মন্ত্রণালয়ের সচিব মো. নাসির উদ্দিন আহমেদের সভাপতিত্বে অনুষ্ঠানে বিশেষ অতিথি থাকবেন সংস্কৃতিমন্ত্রী আসাদুজ্জামান নূর এবং স্বাগত বক্তব্য রাখবেন বাংলাদেশ শিল্পকলা একাডেমির মহাপরিচালক লিয়াকত আলী লাকী।


উলিপুরে করোনা আক্রান্তের খবর শুনে পালালেন গৃহবধু Channel S\nউলিপুরে করোনা আক্রান্তের খবর শুনে পালালেন গৃহবধু\nমজাহারুল ইসলাম মিলন, কুড়িগ্রাম প্রতিনিধিঃ করোনাভাইরাসে আক্রান্ত হওয়ার খবর শুনে বাবার বাড়ি পালিয়ে আসলেন এক গৃহবধু। খবরটি ছড়িয়ে পড়লে স্থানীয় প্রশাসন ওই নারীর বাবার বাড়ি গিয়ে বাড়িটি লকডাউন ঘোষনা করেন। ঘটনাটি ঘটেছে, রবিবার দুপুরে কুড়িগ্রামের উলিপুর উপজেলার হাতিয়া ইউনিয়নের ওলামাগঞ্জ গ্রামে।\nজানা গেছে, গত ১২ মে গার্মেন্টস কর্মী চট্রগ্রাম থেকে স্বামী বাড়ি উপজেলার বুড়াবুড়ি ইউনিয়নের ফকিরপাড়া গ্রামে আসেন। এরপর তার শরীরে করোনা উপসর্গ জ্বর, সর্দি, কাশি দেখা দিলে উপজেলা স্বাস্থ্য বিভাগ গত ২৭ মে উপজেলার বুড়াবুড়ি ইউনিয়নে তার স্বামীর বাড়িতে গিয়ে নমুনা সংগ্রহ করেন। গত শনিবার রংপুর মেডিকেল কলেজ হাসপাতালের পিসিআর ল্যাব থেকে কোভিড-১৯ পজেটিভ রির্পোট আসলে রাতেই সে চট্রগামের উদ্যোশ্যে রওনা দেন।\nএ খবর প্রশাসনের কাছে পৌঁছিলে ওই মহিলার সাথে মোবাইল ফোনে যোগাযোগ করে জানা যায়, সে এখন বাসে বগুড়ায় রয়েছে। পরে বাড়ির লোকজনের সহায়তা তাকে ফিরে আনা হয়। কিন্তু ওই গৃহবধু স্বামীর বাড়িতে না গিয়ে পালিয়ে বাবার বাড়ি উপজেলার হাতিয়া ইউনিয়নের ওলামাগঞ্জ আসেন। রবিবার দুপুরে পুলিশ ও স্বাস্থ্য বিভাগের লোকজনসহ উপজেলা নির্বাহী অফিসার মো. আব্দুর কাদের ঘটনাস্থলে গিয়ে বাড়িটি লকডাউন ঘোষনা করেন। এঘটনা জানাজানি হলে ওই গ্রামে আতংক ছড়িয়ে পড়ে।\nউপজেলা নির্বাহী অফিসার মো. আব্দুর কাদের বলেন, আক্রান্ত ওই নারীর বাবার বাড়ি লকডাউন ঘোষনা করেছি। স্বাস্থ্য বিভাগকে তার বাবার বাড়ির লোকজনের নমুনা সংগ্রহ করতে বলা হয়।\nপূর্ববর্তী নিবন্ধউলিপুর উপজেলা পরিষদের নব নির্মিত ভবনের আনুষ্ঠানিক উদ্বোধন\nপরবর্তী নিবন্ধউলিপুরে রেড ক্রিসেন্ট সোসাইটি’র উদ্যোগে ২’শ পরিবারের মাঝে ফুড প্যাকেজ বিতরণ


কয়লা কেলেঙ্কারি! তৎকালীন কয়লা সচিবের ৩ বছর জেলের সাজা ঘোষণা। এবার মনমোহন সিং এর পালা? – Supravat\nHome/Uncategorized/কয়লা কেলেঙ্কারি! তৎকালীন কয়লা সচিবের ৩ বছর জেলের সাজা ঘোষণা। এবার মনমোহন সিং এর পালা?\nকয়লা কেলেঙ্কারি! তৎকালীন কয়লা সচিবের ৩ বছর জেলের সাজা ঘোষণা। এবার মনমোহন সিং এর পালা?\nকংগ্রেস সরকারের আমলে দেশে বড়ো রকমের কয়লা ঘোটালা হয়েছিল। এই মামলায় অনেকগুলি কেস দায়ের করাও হয়েছিল। সেই সময় দেশের কয়লামন্ত্রী ছিলেন মনমোহন সিং যিনি নামমাত্র দেশের প্রধানমন্ত্রী আসনে বসেছিলেন। গতকাল দিল্লির পাতিয়ালা হাউস কোর্টে তৎকালীন কয়লা সচিব ও বাকি অন্য ২ জনকে সাজা শোনানো হয়েছে। পাতিয়ালা হাউস কোর্ট একটানা শুনানির পর তৎকালীন কয়লা সচিব HC গুপ্তাকে ৩ বছরের জন্য সাজা শুনিয়েছে। এছাড়াও ২ জন অন্য সরকারী কর্মচারীকে ৪ বছরের জেলের সাজা শুনিয়েছে পাতিয়ালা হাউস কোর্ট। এই মামলা কয়লা কেলেঙ্কারির যেখানে বিকাশ মেটাল পাওয়ার লিমিটেড নামক এক কোম্পানিকে সুযোগ পাইয়ে দেওয়া হয়েছিল এবং পরিবর্তে মোটা আয় প্রাপ্ত করেছিল এই কাজে যুক্ত ব্যাক্তিরা।\nযার মধ্যে তৎকালীন কয়লা সচিবের ৩ বছর জেল ঘোষণা করে দিয়েছে কোর্ট। তৎকালীন কয়লা সচিবের উপর জেলের সাথে সাথে ৫০,০০০ টাকা জরিমানা লাগিয়েছে কোর্ট। এই মামলার তদন্ত এবার মনমোহন সিং পর্যন্ত পৌঁছাতে পারে যিনি সেই সময় কয়লামন্ত্রী হিসেবেও নিযুক্ত ছিলেন। কয়লা কেলেঙ্কারি হয়েছিল, ভারতের সম্পত্তি লুটে নেওয়া হয়েছিল এটা কাল পাতিয়ালা হাউসে প্রমাণিত হয়েছে এবং সচিবকে জেলের শাস্তি ঘোষণা করা হয়েছে।\nএবার মন্ত্রীর পালা , কারণ সচিব একা সব করেছে এটা সম্ভব নয়। আগত সময়ের মধ্যে দেশের রাজনৈতিক মহল বেশ কিছু বিষয় নিয়ে গরমা গরম হতে চলেছে। গতকাল প্রধানমন্ত্রী মোদী রাজস্থানে বলেছেন- খ্রিস্টান মিচেল কব্জায় চলে এসেছে, দেখছি মা বেটাকে কে বাঁচায়।\nজানিয়ে দি, প্ৰধানমন্ত্রী মোদী এখানে মা বেটা বলতে সোনিয়া ও রাহুল গান্ধীকে বুঝিয়েছে। সোনিয়া ও মনমোহন সময়কালে ভারতকে ব্যাপকহারে লুটে নেওয়া হয়েছে। আগত সময়ে রাহুল গান্ধী, সোনিয়া গান্ধী, মনমোহন সিং সকলের জেল যোগ হতে পারে।\n"আমি প্রধানমন্ত্রী মোদীর ভাই নই, আমি নরেন্দ্র মোদীর ভাই": সোমভাই মোদী, মোদীজির দাদা।\nবড় খবর : ২০১৪ সালে বিজেপি জয়ের মূল কারিগর আরো একবার হাজির দেশ জয়ের নতুন প্ল্যান নিয়ে। Bengali News\nঅটলজির স্মরণে প্রধানমন্ত্রী মোদী দেশবাসীকে দিতে চলেছেন বড়ো উপহার, জানলে খুশি হবে প্রত্যেক ভারতীয়।\nহটাৎ সুপ্রিম কোর্ট পৌঁছে চিফ জাস্টিস এর সাথে রুম নাম্বার ১ এ প্রবেশ করলেন মারেন্দ্র মোদী। আর তারপর তিনি ..


নিজস্ব প্রতিনিধি— কলকাতা মেডিক্যাল কলেজের বহির্বিভাগের টিকিট বিক্রির তিন লক্ষ বাইশ হাজার টাকা উধাও। তহবিল তছরূপ ধরা পড়তেই জুগনু রাম নামে এক কর্মীকে কারন দর্শানোর নোটিশ ধরিয়ে কাউন্টার থেকে সরিয়ে দেওয়া হয়েছে। একই সঙ্গে অ্যাকাউন্টস আধিকারিকের নেতৃত্বে একটি তদন্ত কমিটি গঠন করা হয়েছে। কর্তৃপক্ষের পক্ষ থেকে জানানো হয়েছে, প্রায় এক বছর ধরে এই টিকিট বিক্রির টাকা জমা দেয়নি ওই কর্মী। দীর্ঘদিন পরে কর্তৃপক্ষের নজরে আসে বিষয়টি। এরপরেই ওই বৃক্তির কাছে টাকার হিসাব চাওয়া হয়। হিসাব দিতে দেখা যায় প্রায় ৩ লক্ষ ২২ হাজার টাকার গরমিল রয়েছে। অভিযুক্ত কর্মীর দাবি, খুচরো টাকা প্রতিদিন গুনে রাখা সম্ভব হয় না। ইতিমধ্যেই অভিমযুক্ত কর্মী জুগনুকে কাজ থেকে সরিয়ে দেওয়া হয়েছে। সুপার ইন্দ্রনীল বিশ্বাস বিষয়টি স্বীকার করে নেন।\nহেলিকপ্টারে উড়ে কাঁথি গেলেন, কিন্তু ফাঁকা মাঠেই সভা করতে হল রাহুল সিনহাকে! অধিকারী দুর্গে বেসামাল বিজেপি\nনিজস্ব প্রতিনিধি: বঙ্গ বিজেপির টার্গেট ২৩। সেই লক্ষ্যমাত্রাকে সামনে রেখেই রাজ্যের বিভিন্ন জাযগায় ছুটে চলেছেন বিজেপির রাজ্যস্তরের নেতারা। কিন্তু রাজ্যের একাধিক জেলাতে প্রশ্নের মুখে, সংগঠনের বে-হাল অবস্থা। কিন্তু তবু বিজেপি নেতৃত্ব হাল ছাড়তে নারাজ। আমতায় রাজনাথ সিং-এর পর এবার কাঁথিতে বিজেপিত রাহুল সিনহা। অবস্থার খুব একটা পরির্বতন হল না। মাঠে পোস্টার-ব্যনার পড়ল,মাইক লাগল, রাহুলবাবু বক্তব্যও […]\nlive: অশোকনগরে নির্বাচনী প্রচার সারছেন মমতা বন্দ্যোপাধ্যায়\nআমার সকাল: ‘৬৫’ ও ‘৭১’-এর ভুল করবেন না, কোন শক্তি বাঁচাতে পারবে না! ইসলামাবাদের দিকে কড়া হুঁশিয়ারী রাজনাথ সিংয়ের\nPosted on সেপ্টেম্বর 22, 2019 Author aamarsakal\nনিজস্ব প্রতিনিধি: সীমান্তে সন্ত্রাসের প্রসঙ্গে ফের পাকিস্তানকে হুঁশিয়ারি দিলেন ভারতের প্রতিরক্ষামন্ত্রী রাজনাথ সিং। ১৯৬৫ ও ১৯৭১ সালের ভারত-পাক যুদ্ধের কথা তুলে পাকিস্তানকে স্মরণ করাতে চাইলেন, যদি কোনও ধরনের সন্ত্রাস ছড়ানোর চেষ্টা তারা করে, তাহলে তা তাদের জন্যই ব্যুমেরাং হয়ে ফিরে যাবে। আরো পড়ুন: গুঁড়িয়ে যাওয়া বালাকোটেই ফের সক্রিয় জঙ্গি ঘাঁটি! জইশ শিবির নিয়ে চাঞ্চল্য গোয়েন্দা […]\nসোশ্যাল মিডিয়ায় ভাইরাল কেরলের বিশেষ ‘ব্রাহ্মণ দুধ’


ক্রসফায়ারে নিহত ৪ | LondonBD24\nHome / বাংলাদেশ / ক্রসফায়ারে নিহত ৪\n২৪ ঘণ্টারও কম সময়ের ব্যবধানে ৪ জন বিচারবহির্ভূত হত্যাকাণ্ডের শিকার হয়েছেন। এর মধ্যে রাজধানীর যাত্রাবাড়ীতে গতকাল দিবালোকে পুলিশের সঙ্গে কথিত বন্দুকযুদ্ধে দুই যুবক নিহত হয়েছেন। এছাড়া গত শুক্রবার রাতে সুন্দরবনের করমজল এলাকায় পুলিশের সঙ্গে কথিত ‘বন্দুকযুদ্ধে’ নিহত হয়েছেন বনদস্যু সিরাজ বাহিনীর প্রধান সিরাজ শিকদার। অন্যদিকে গতকাল সকালে সিরাজগঞ্জে আওয়ামী লীগ নেতা হত্যার মামলার আসামি আরেক বিএনপিকর্মীর লাশ উদ্ধার করা হয়েছে।\nযাত্রাবাড়ীতে দিবালোকে কথিত বন্দুকযুদ্ধে দুই যুবক নিহত\nরাজধানীর যাত্রাবাড়ীতে পুলিশের সঙ্গে কথিত বন্দুকযুদ্ধে দুই যুবক নিহত হয়েছেন। গতকাল বিকাল সাড়ে ৫টার দিকে সুতিখালপাড় বালুর মাঠ এলাকায় এ ঘটনা ঘটে।\nনিহত দুজন হলেন- মো. সালাউদ্দিন (৩৫) এবং জুয়েল আহমেদ (২৭)।\nপুলিশের দাবি, তারা দুজনই বিভিন্ন সন্ত্রাসী কর্মকাণ্ডে জড়িত ছিল। তাদের বিরুদ্ধে হত্যাসহ বিভিন্ন অভিযোগে যাত্রাবাড়ী থানায় একাধিক মামলা রয়েছে।\nযাত্রাবাড়ী থানার ওসি রফিকুল ইসলাম দাবি করেন, নিহত দুই যুবক দুপুর ১টায় কাজলা নয়ানগর এলাকা থেকে পুলিশ গ্রেফতার করে। এ সময় তাদের কাছ থেকে একটি বিদেশি রিভলবার, দুই রাউন্ড গুলি ও একটি চাপাতি উদ্ধার করা হয়েছে। পরে তাদের নিয়ে অস্ত্র উদ্ধার করার জন্য সুতিখালপাড় নামক স্থানে যায় পুলিশ। এ সময় আগে থেকে সেখানে ওত পেতে থাকা সন্ত্রাসীরা পুলিশকে লক্ষ্য করে গুলি বর্ষণ করা শুরু করে। তখন পুলিশও গুলিবর্ষণ করে। উভয়পক্ষের মধ্যে প্রায় ১৩ মিনিট বন্দুকযুদ্ধ হয়। একপর্যায়ে সন্ত্রাসীরা পিছু হটতে বাধ্য হয়। তখন মধ্যখানে ওই দুজন সন্ত্রাসী পুলিশের গুলিতে ঘটনাস্থলে নিহত হয়। তবে এ ঘটনায় প্রত্যক্ষদর্শী নেই বলে তিনি জানান।\nতিনি আরও দাবি করেন, বন্দুকযুদ্ধে পুলিশের এক এসআইসহ তিনজন আহত হয়েছেন। তাদের স্থানীয় হাসপাতালে ভর্তি করা হয়েছে। নিহত দুজন স্থানীয় সন্ত্রাসী। তাদের নামে থানায় একাধিক মামলা রয়েছে। তাদের অনেক দিন ধরে পুলিশ হন্যে হয়ে খুঁজছিল। কিন্তু, তারা পুলিশের গ্রেফতারি থেকে বাঁচার জন্য গাঢাকা দিয়েছিল।\nওসি রফিকুল ইসলাম জানান, কয়েকমাস আগে তারা পুলিশের হাতে গ্রেফতার হয়েছিল। পরে তারা জামিনে কারাগার থেকে মুক্তি পায়। মুক্তি পেয়ে তারা আবার ছিনতাই ও ডাকাতির কাজে জড়িয়ে পড়ে। নিহতদের সহযোগীদের গ্রেফতার জন্য বিভিন্ন স্থানে অভিযান চালানো হচ্ছে। খুব শিগগিরই তাদের অন্য সহযোগীদের গ্রেফতার করা হবে। নিহতদের লাশ ময়নাতদন্তের জন্য হাসপাতালের মর্গে পাঠানো হয়েছে। এ ঘটনায় থানায় একটি মামলা করা হয়েছে। সালাউদ্দীনের গ্রামের বাড়ি\nকুমিল্লা জেলায় ও জুয়েলের গ্রামের বাড়ি নায়ারয়ণগঞ্জ এলাকায় বলে জানা গেছে।\nসুন্দরবনে ‘বন্দুকযুদ্ধে’ সিরাজ বাহিনীর প্রধান নিহত\nখুলনা অফিস জানায়, সুন্দরবনের করমজল এলাকায় পুলিশের সঙ্গে কথিত ‘বন্দুকযুদ্ধে’ বনদস্যু সিরাজ বাহিনীর প্রধান সিরাজ শিকদার নিহত হয়েছেন বলে জানিয়েছে পুলিশ।\nগত শুক্রবার সন্ধ্যায় করমজল পর্যটন স্পট থেকে প্রায় দুই কিলোমিটার বনের গহীনে পুলিশের অভিযানকালে এ ঘটনা ঘটে।\nপুলিশ সূত্রে জানা যায়, ২০১৩ সালের ২৫ নভেম্বর খুলনার পাইকগাছা থানায় একটি ডাকাতি মামলায় সন্দেহভাজন কয়েকজন আসামি ডাকাতির সঙ্গে নিজেদের জড়িত থাকার কথা স্বীকার করেন। ওই সময় তারা তাদের বাহিনীর প্রধান সিরাজ শিকদারের নাম প্রকাশ করেন।\nএরপর তাদের দেয়া তথ্য অনুযায়ী তদন্তকারী কর্মকর্তা পাইকগাছা থানার উপ-পরিদর্শক (এসআই) জালাল বৃহস্পতিবার রাতে সিরাজ শিকদারকে গ্রেফতার করতে পাইকগাছার পার্শ্ববর্তী বাগেরহাট জেলার রামপালে তার বাড়িতে অভিযান চালায়।\nগতক শুক্রবার ভোরে রামপাল উপজেলার তুজুলপুর গ্রামে তাকে তার শ্বশুরবাড়ি থেকে গ্রেফতার করা হয়। এ সময় ওই বাড়ি থেকে ডাকাতির কিছু গহনা উদ্ধার করা হয়।\nপরে সিরাজের দেয়া তথ্য অনুযায়ী খুলনা ও বাগেরহাট শহর থেকে আরও ৮ ভরি স্বর্ণালঙ্কার উদ্ধার করা হয়।\nঅভিযানের একপর্যায়ে পুলিশের জিজ্ঞাসাবাদে সিরাজ জানান, দাকোপ থানার সুন্দরবনের করমজল এলাকায় তার বাহিনীর অস্ত্র রয়েছে। তাকে নিয়েই গত শুক্রবার বিকালে পাইকগাছা থানার ওসি এম মশিউর রহমান ও দাকোপ থানার ওসি শিকদার আক্কাস আলীর নেতৃত্বে পুলিশের একটি বিশেষ দল বনে অস্ত্র উদ্ধার অভিযানে যায়। টের পেয়ে দস্যু বাহিনীর সদস্যরা পুলিশকে লক্ষ্য করে গুলি ছুড়লে পুলিশও পাল্টা গুলি চালায়। প্রায় আধা-ঘণ্টা পর দস্যুরা বনের আরও ভেতরে পালিয়ে যায়। এ সময় গুলিবিদ্ধ হয়ে ঘটনাস্থলেই সিরাজ মারা যায় বলে দাবি করেছে পুলিশ।\nখুলনার পুলিশ সুপার গোলাম রউফ খান ঘটনার সত্যতা নিশ্চিত করে জানান, এ সময় সেখান থেকে একটি দেশি বন্দুক, দুটি পাইপগান, বন্দুকের ১০ রাউন্ড গুলি, চারটি দা ও একটি চাইনিজ কুড়াল উদ্ধার করে পুলিশ।\nএ ঘটনায় পুলিশের দুই কনস্টেবল আহত হয়েছেন বলে দাবি পুলিশের। রাতেই এ ঘটনায় পুলিশ বাদী হয়ে খুলনার দাকোপ থানায় মামলা করেছে।\nসিরাজগঞ্জে আ.লীগ নেতা হত্যা মামলা আরেক আসামি বিএনপিকর্মীর লাশ উদ্ধার\nসিরাজগঞ্জ প্রতিনিধি জানান, সিরাজগঞ্জ সদর উপজেলা আওয়ামী লীগের যুব ও ক্রীড়া বিষয়ক সম্পাদক সাইফুল ইসলাম হত্যা মামলার আসামি জাহাঙ্গীর আলমের (৩০) লাশ উদ্ধার করেছে পুলিশ। নিহত জাহাঙ্গীর সদর উপজেলার তেঁতুলিয়া গ্রামের দেলোয়ার হোসেন দেলার ছেলে। সে বিএনপিকর্মী বলে জানা গেছে।\nগতকাল সকাল ৮টার দিকে জেলার কামারখন্দ উপজেলার ঝাঐল ওভারব্রিজের পাশ থেকে জাহাঙ্গীরের লাশ উদ্ধার করা হয়। এ নিয়ে চাঞ্চল্যকর এ মামলার তিন আসামির লাশ উদ্ধার করা হলো। তারা সবাই বিরোধী দলের নেতাকর্মী।\nপুলিশ ও এলাকাবাসী জানান, সিরাজগঞ্জ-জামতৈল রেললাইনের পাশে একটি লাশ পড়ে থাকতে দেখে এলাকাবাসী পুলিশে খবর দেয়। পরে সকাল ৮টার দিকে পুলিশ লাশটি উদ্ধার করে ময়নাতদন্তের জন্য সিরাজগঞ্জ জেনারেল হাসপাতাল মর্গে প্রেরণ করে।\nবঙ্গবন্ধু সেতু পশ্চিম থানার অফিসার (ওসি) এটিএম ইনচার্জ আমিনুল ইসলাম লাশ উদ্ধারের বিষয়টি নিশ্চিত করে জানান, তাকে কারা কিভাবে হত্যা করেছে তা জানা যায়নি। এ বিষয়ে মামলা করার করা হবে।\nনুরুল কবিরের বিশ্লেষণ—জলজ্যান্ত মানুষকে গ্রেফতার করে মেরে ফেলছে র্যাব\nইংরেজি দৈনিক নিউ এজ পত্রিকার সম্পাদক ও বিশিষ্ট রাজনৈতিক বিশ্লেষক নুরুল কবির বলেছেন, বাংলাদেশে র্যাব সৃষ্টির পর থেকেই তারা এবং তাদের সঙ্গে অপরাপর আইন প্রয়োগকারী সংস্থাগুলো বিচারবহির্ভূত হত্যাকাণ্ড চালাচ্ছে বলে অভিযোগ উঠছে।\nজলজ্যান্ত মানুষকে গ্রেফতার করে র্যাব তাদের মেরে মেলছে। আর এ বিষয়টি তারা নিজেরা যেমন জানে, দেশের মানুষও তা জানে। একই সঙ্গে সারাবিশ্বও তা জানে। এগুলো ঠাণ্ডা মাথায় হত্যা ছাড়া আর কিছু নয়।\nরেডিও তেহরানকে দেয়া এক সাক্ষাত্কারে নুরুল কবির এসব মন্তব্য করেন।\nতিনি বলেন, র্যাবসহ আইন প্রয়োগকারী সংস্থার হাতে যারা মারা গেছেন তাদের সবাইকে খুব ভালো মানুষ মনে করার কারণ নেই। তবে এটাও মনে করার কারণ নেই সমাজের চোখে যারা অপরাধী তাদের বিনাবিচারে হত্যা করা যাবে। এ ধরনের হত্যা করার অধিকার তাদের নেই।\nনুরুল কবির বলেন, দেশের বিভিন্ন পর্যায় থেকে র্যাবের এসব হত্যাকাণ্ডের বিরুদ্ধে প্রতিবাদ করা হলেও র্যাব তাতে ভ্রুক্ষেপ করেনি। কারণ, র্যাবের এসব হত্যাকাণ্ডকে সরকার অনুমোদন দিয়ে যাচ্ছে; এটি অত্যন্ত বিপজ্জনক ব্যাপার। যেভাবে র্যাব হত্যা করে চলেছে তাতে তাদের চেয়ে চরমপন্থী কেউ হতে পারে না।\nPrevious: আইমান আল জাওয়াহিরির ভিডিও বার্তাটি আসলে কার?\nNext: ‘জাওয়াহিরির বক্তব্য প্রচারের ওয়েবসাইট আল-কায়েদার নয়’\nJara kjarap kajay jorito ,\nTaderk bicherer aotay ana uchit\nHotta bondho kortay hobay very soon.\nAta jatie jonno humky\nস্মরণকালের ভয়াবহ বন্যার কবলে ব্রিটেন\nছাত্রলীগ: শুধুই কি বিষফোড়া?\nক্রসফায়ারেও ভীত নয় জামায়াত-শিবির, শেষ দেখতে চায় নেতারা\nমধ্যবর্তী নির্বাচন হতেই হবে : শাহদীন মালিক